title: Cleanroom

text: Tilastollinen testaaminen perustuu siihen, että koska kaikkia ohjelman mahdollisesti saamia syötesarjoja ei yleensä voida testata, on testattava kaikkien syötteiden joukosta satunnaisesti valittua alijoukkoa. Cleanroom-metodin mukaisessa testaamisessa käytetään ohjelman käyttömallin avulla satunnaisesti luotuja testitapauksia. Testauksen perusteella ohjelman voidaan todeta toimivan oikein tietyllä, testaamisen kattavuudesta riippuvalla todennäköisyydellä.


title: Hietakalla

text: Hietakalla on saari Iin kunnan edustalla Perämerellä. Se sijaitsee noin seitsemän kilometriä eteläkaakkoon Vatungin venesatamasta ja noin seitsemän kilometriä länteen Myllykankaan kylältä. Saarella on kamiinalämmitteinen kolmen hengen autiotupa. Saaren pohjoisrantaa suojaa kaksi aallonmurtajaa, joiden suojassa on ankkuripaikka. Venelaituria ei ole.


title: Albacete Balompié

text: Albacete Balompié on espanjalainen jalkapalloseura, jonka edustusjoukkue pelaa maan toiseksi korkeimmalla sarjatasolla Segunda Divisiónissa. Seura on kotoisin Albaceten kaupungista Kastilia- La Manchan alueelta.


title: Albacete Balompié

text: Albacete perustettiin 1. elokuuta 1940 nimellä Albacete Fútbol Asociación. Seura nousi Espanjan tuolloin kolmanneksi korkeimmalle ja alimmalle kansalliselle sarjatasolle Tercera Divisióniin, jossa se on suurimman osan historiastaan pelannut, ensimmäistä kertaa kaudeksi 1943–1944. Parhaimmillaan Albacete on pelannut korkeimmalla sarjatasolla Primera Divisiónissa seitsemän kautta vuosina 1991–1996 ja 2003–2005.


title: Albacete Balompié

text: Albaceten tunnetuin entinen pelaaja on Andrés Iniesta, joka pelasi seuran junioreissa ennen siirtymistään Barcelonaan. Iniesta sponsoroi seuraa Bodega Iniesta -viinitalonsa kautta elokuusta 2011 alkaen, ja joulukuussa 2011 hänestä tuli seuran pääomistaja.


title: Sesamoidiitti

text: Sesamoidiitti on hevosilla esiintyvä vuohisnuljuluun tulehdus. Kyseessä on erittäin vakava sairaus, ja se aiheuttaa usein kroonisen ontumisen. Vuohisnuljuluut ovat kaksi pientä luuta, jotka sijaitsevat vuohisnivelen takana kummallakin puolella. Niiden välistä kulkevat koukistajajänteet. Vuohisnuljuluut antavat tuen hankositeelle. Yleensä tulehduksen aiheuttaa isku tai lyönti suoraan vuohisnuljuluuhun. Sesamoidiitti on aina hankala sairaus, koska alueen verenkierto on heikkoa, mikä hidastaa paranemista, joka jääkin usein epätäydelliseksi. Yleisimmät oireet ovat turvotus, aristus ja lämpö.


title: Hietakalla (Hiastinlahti)

text: Hietakalla on asumaton saari Iin kunnassa Perämerellä. Se sijaitsee Hiastinlahden suulla noin kilometrin päässä Pauhun niemen länsipuolella ja noin kahdeksan kilometriä Iin Haminasta luoteeseen. Saarella on kesäasuntoja.


title: Hiastinlahti

text: Hiastinlahti on Perämeren sivulahti Iin kunnassa Pohjois-Pohjanmaalla. Se sijaitsee Iijoen suiston pohjoispuolella, noin kuusi kilometriä luoteeseen Iin keskustaajamasta. Lahtea rajaavat Pauhun niemi pohjoisessa ja Louttin–Pensaskarin saari etelässä. Lahden pohjukassa sijaitsee Hiastinlahden Natura 2000 -luonnonsuojelualue, jonka pinta-ala on 168 hehtaaria. Alue on valtakunnallisesti arvokas lintuvesikohde.


title: Hiastinlahti

text: Luonnonsuojelualue muodostuu Iijoen sivuhaarasta, Hiastinhaarasta sekä Hiastinlahdesta. Iijoen haaran suistoalueella on runsaasti pieniä, kapeita joki- ja purouomia, jotka rikkovat maiseman saraikkoniityt ja pensaikot pienten saarien saaristoksi. Ranta- ja vesikasvillisuus on pääasiassa makeanveden kasvillisuutta. Lahden perukassa on laajoja järvikaislan ja rantaluikan muodostamia niittyjä. Lahden saarien kasvillisuus muodostuu lähinnä kiiltopajupensaikosta, sisemmillä saarilla lisäksi harmaaleppäpensaikoista ja lepikoista.


title: Hiastinlahti

text: Lahdella pesivät muun muassa härkälintu, silkkiuikku, uivelo sekä Perämerellä harvinainen lapinsirri. Alue on pesimä- ja levähdysalueena tärkeä vesialue myös kahlaajille sekä muille vesilinnuille.


title: Champlainjärvi

text: Champlainjärvi (, ) on laaja järvi itäisessä Pohjois-Amerikassa, Yhdysvaltain ja Kanadan rajalla.


title: Champlainjärvi

text: Champlainjärvi on pitkänomainen ja se sijaitsee pohjois-etelä-suuntaisesti New Yorkin ja Vermontin osavaltioiden rajalla. Järven pohjoisin osa ulottuu jonkin jonkin matkaa Kanadan Québecin provinssiin.


title: Champlainjärvi

text: Champlainjärvi on Yhdysvaltojen kuudenneksi suurin luonnonjärvi. Se on noin 180 km:n pituinen ja enimmillään 19 km leveä. Järven itäpuolella nousevat Green Mountains -vuoret Vermontissa ja länsipuolella Adirondackin vuoristo New Yorkissa. Järveen laskee useita jokia Yhdysvalloista, ja järvi itse laskee pohjoiseen Richelieujoen kautta Saint Lawrencen jokeen Montrealin alapuolella. Järvi on noin 30 metriä merenpinnan tason yläpuolella.


title: Champlainjärvi

text: Champlainjärven tärkeimmät satamat ovat Burlington, Port Henry ja Plattsburgh. Niillä on nykyään vain pienimuotoista liikennettä. Aiemmin satamilla kuitenkin oli huomattava kaupallinen ja sotilaallinenkin merkitys. 1800-luvulla järvi yhdistettiin kanavalla etelään virtaavaan Hudsonjoen vesistöön. Yhdysvaltain vapaussodan yhteydessä vuonna 1776 järvellä käytiin Yhdysvaltain laivaston ensimmäinen taistelu, joka päättyi amerikkalaisten tappioon.


title: Champlainjärvi

text: Järvi tunnetaan myös oletetusta vesihirviö Champista, jota alueen matkailuelinkeino hyödyntää.


title: Champlainjärvi

text: Järvi on saanut nimensä ranskalaisen tutkimusmatkailijan Samuel de Champlainin mukaan, joka löysi järven 1609.


title: Pfalz

text: Pfalz [pfalts] on alue Saksan länsiosassa. Nykyään sillä tarkoitetaan useimmiten Rheinland-Pfalzin osavaltion eteläosaa. Myös Baijerissa on Oberpfalz (Ylä-Pfalz) -niminen alue.


title: Pfalz

text: "Pfalz" tulee latinan palatsia tai linnaa merkitsevästä sanasta "palatium". Se ei alun perin ollut maantieteellinen käsite vaan keskiajalla sillä tarkoitettiin linnaa, jossa keisari piti ajoittain hovia. Tämän kaltaisia linnoja oli monissa paikoissa eri puolilla Saksaa. Linnan ja siihen kuuluvien läänitysten hallitsijaa sanottiin pfalzkreiviksi. Reinin pfalzkreivin saatua vuonna 1356 vaaliruhtinaan arvon hänen hallitsemaansa aluetta alettiin kutsua "Pfalzin vaaliruhtinaskunnaksi" tai "Kurpfalziksi", joten Pfalz kehittyi maantieteelliseksi käsitteeksi. Kun Kurpfalzin ruhtinaskunta vuonna 1803 jaettiin Baijerin ja Badenin valtioiden välillä, Pfalz-nimi siirtyi merkitsemään Baijerin hallitsemaa, Reinjoen länsipuolista Kurpfalzin aluetta, joka on nykyään osa Rheinland-Pfalzin osavaltiota.


title: Pfalz

text: Pfalzin alue kattaa Rheinland-Pfalzin eteläosan, kun taas osavaltion pohjoisosa kuuluu historiallisesti Reininmaahan. Lännessä Pfalz rajoittuu Saarlandin osavaltioon, etelässä Ranskaan ja idässä Reinjoki muodostaa Pfalzin ja Baden-Württembergin osavaltiorajan. Pfälzer Wald -keskivuoristo kattaa noin kolmasosan Pfalzin alueesta. Pfalzin korkein vuori on 687 metriä korkea Donnersberg.


title: Roger II

text: Roger II (22. joulukuuta 1095 – 26. helmikuuta 1154) oli Sisilian kuningaskunnan perustaja ja sen ensimmäinen kuningas, Roger I:n poika ja veljensä Sisilian kreivin Simonin seuraaja. Hän aloitti hallintokautensa 10-vuotiaana Sisilian kreivinä 1105 ja tuli myöhemmin Apulian ja Calabrian herttuaksi (1127) ja lopulta Sisilian kuninkaaksi (1130). Roger II yhdisti normannien valloitukset Italiassa keskushallituksi kuningaskunnaksi.


title: Roger II

text:
1000-luvun alkuvuosikymmeninä normanneja saapui Italiaan taistelemaan saraseeneja ja Bysanttia vastaan. Nämä palkkasoturit saivat pian merkittävästi poliittista valtaa Rooman eteläpuolella. Roger II:n syntymän aikoihin Roger I hallitsi Sisiliaa, hänen veljenpoikansa Roger Borsa Apuliaa ja Calabriaa ja kaukaisempi sukulainen Rikhard II Capuaa. Näiden kolmen pääruhtinaan ohessa oli suuri määrä normannien hallitsemia pienempiä kreivikuntia.
Roger I:n kuoltua 1101 valta siirtyi hänen nuorelle pojalleen Simon de Hautevillelle, joka kuitenkin kuoli jo neljän vuoden päästä. Poikaikäinen Roger II peri valtaistuimen hänen äitinsä Adelaide del Vaston toimiessa sijaishallitsijana. Vuonna 1112 Roger saavutti täysi-ikäisyyden ja aloitti varsinaisen hallituskautensa. Hän meni naimisiin vuonna 1117 Elviran, Kastilian Alfonso VI:n tyttären kanssa.


title: Roger II

text: Apulian herttuan Vilhelm II:n kuoltua lapsettomana 1127, Roger vaati itselleen kaikkia Hautevillejen omistuksia Italiassa. Sisilian ja Apulian unionia vastustivat kuitenkin sekä paavi Honorius II, että monet alueen aateliset. Paavit olivat pitkään olleet epäluuloisia normannien kasvavaa valtaa kohtaan. Kun paavin Rogeria vastaan muodostama liittouma kaatui, päätyi hän kuitenkin nimittämään Rogerin Apulian herttuaksi 1128. Myös ajatusta vastustaneet aateliset päätyivät hyväksymään Rogerin herttuan arvon syyskuussa 1129.


title: Roger II

text: Paavi Honorius kuoli helmikuussa 1130 ja paaviudella oli kaksi tavoittelijaa. Roger tuki vastapaavi Anacletus II:a paavi Innocentius II:sta vastaan. Vastineeksi Anacletus nimitti Rogerin 27. syyskuuta 1130 Sisilian kuninkaaksi. Hänet kruunattiin Palermossa joulupäivänä 1130.


title: Roger II

text: Clairvaux'n Bernard, Innocentiuksen vahva tukija, muodosti liittouman Anacletusta ja hänen "puolivillaista" kuningastaan vastaan. Liittoumaan kuuluivat Ranskan Ludvig VI, Englannin Henrik I ja Pyhän saksalais-roomalaisen keisarikunnan keisari Lothar III. Samaan aikaan Etelä-Italia kapinoi. Roger lähetti Capulian Robert II:n ja Alifen Ranulf II:n Roomaan osoittaakseen voimaansa ja tukea Anacletukselle. Heidän ollessaan poissa, Rogerin sisarpuoli Matilda, Ranulfin vaimo, pakeni Rogerin luokse väittäen tulleensa kaltoinkohdelluksi. Roger liitti Ranulfin veljen kreivikunnan Avellinon omiin maihinsa. Ranulf vaati sekä kreivikunnan että vaimonsa palautusta, mutta molemmat vaatimukset kiistettiin. Ranulf ja Robert poistuivat Roomasta vastoin Rogerin määräyksiä.


title: Roger II

text: Roger selvitti kapinan Apuliassa voittaen Barin ruhtinaan Grimoaldin, jonka korvasi pojallaan Tancredilla. Samaan aikaan Robert ja Ranulf valtasivat Beneventon. Roger lähti taistelemaan heitä vastaan, mutta tuli lyödyksi Noceran taistelussa 25. heinäkuuta 1132 ja vetäytyi Salernoon. Seuraavana vuonna Lothair III tuli Roomaan keisarilliseen kruunaukseensa. Rogerin vastaisen kapinan johtajat tapasivat Lothairin siellä, mutta hän kieltäytyi tukemasta heitä vedoten joukkonsa pienuuteen. Keisarin pidättyminen antoi Rogerille mahdollisuuden parannella asemiaan. Kesäkuuhun 1134 mennessä hän oli pakottanut Ranulfin, Sergiuksen ja muut kapinajohtajat antautumaan. Robert karkotettiin Capuasta ja Roger asetti poikansa Alfonso de Hautevillen sen ruhtinaaksi. Rogerin vanhin poika Roger III sai Apulian herttuan tittelin.


title: Roger II

text: Samaan aikaan Lothair sai suunnittelemalleen hyökkäykselle Rogeria vastaan tukea Pisalta, Genovalta ja voimakkaalta Bysantin keisarilta, jotka kukin pelkäsivät voimakasta normannikuningaskuntaa. Capulian karkotetun ruhtinaan johtama Pisan laivasto rantautui Napoliin 1135. Ranulf liittyi siellä Robertiin ja Sergiukseen, uutisten joiden mukaan Roger oli vakavasti sairas tai jo kuollut, rohkaisemana. Muiden muassa tärkeä Aversan linnoitus kaatui kapinallisten käsiin ja ainoastaan Capua teki vastarintaa. 5. kesäkuuta Roger yllättäen jätti Salernon ja valtasi helposti Aversan ja jopa kapinan johtajan Ranulfin tukikohdan Alifen. Suurin osa kapinoijista pakeni Napoliin. Roger alkoi piirittää Napolia, mutta ei kaupungin surkeista oloista huolimatta kyennyt sitä valloittamaan, vaan palasi Messinaan.


title: Roger II

text:
Vuonna 1136 kauan odotettu keisarillinen armeija, johdossaan Lothair ja Baijerin herttua Henrik Urhea, marssi niemimaan läpi tukemaan kapinallisia. Henrik, Robert ja Ranulf ottivat suuren joukon miehiä ja alkoivat piirittää kuningaskunnan mannerosien pääkaupunkia Salernoa. Roger pysyi Sisiliassa eikä tukenut niemimaan joukkojaan, kun taas jopa Bysantin keisari Johannes II Komnenos lähetti vahvistuksia Lothairille. Salerno antautui ja kapinallisten joukot jatkoivat Apulian eteläosiin, jossa ne valtasivat Barin kesäkuussa 1137. Voitokkaan sodan jälkeen keisari ja paavi nimittivät Ranulfin Apulian herttuaksi ja keisari palasi Saksaan. Suureen vaaraan joutunut Roger saapui Calabriaan noin 400 ritarin ja muiden, luultavasti pääosin muslimeista koottujen joukkojen kanssa. Hän ryösti Pozzuolin, Alifen, Capuan ja Avellinon pakottaen Sergiuksen myöntämään hänelle Napolin hallinnan. Tämän jälkeen Roger siirtyi Beneventoon ja Pohjois-Apuliaan, jossa herttua Ranulfilla oli horjuvasta asemastaan huolimatta jonkin verran saksalaisia joukkoja ja noin 1500 ritaria Melfin, Troian ja Barin kaupungeista. Vuonna 1137 Roger otti suurimman voittonsa lyödessään poikansa ja Sergiuksen kanssa Ranulfin Rignanon taistelussa. Anacletus II kuoli tammikuussa 1138 eikä Innocentius II suostunut rauhaan kuninkaan kanssa.
Keväällä 1138 Roger valtasi Capuan ruhtinaskunnan ja nyt Beneventon tukemana hävitti kaikki kapinallisten linnat alueella, mikä antoi hänelle suuren edun. Paennut Ranulfi kuoli malariaan 30. huhtikuuta 1139. Innocentius II hyökkäsi kuningaskuntaan kesällä 1139, mutta Rogerin poika löi hänet Galluciossa 22. heinäkuuta 1139 ja hän joutui vangiksi. Kolmen päivän päästä paavi allekirjoitti Mignanon rauhan ja nimitti Roger II:n Sisilian kuninkaaksi, Apulian herttuaksi ja Capuan ruhtinaaksi. Rogerin alueen rajoja tarkistettiin lokakuussa 1144 ja ne muodostivat seuraavat seitsemän vuosisataa Napolin ja Sisilian kuningaskuntien ydinalueet. Roger keskitti kuningaskuntansa hallintoa, kehitti yhtenäistä lainsäädäntöä ja perusti sille oman rahayksikön, Apulian herttuakunnan (dux) mukaan nimetyn dukaatin.


title: Roger II

text: Rogerista oli tullut yksi Euroopan mahtavimmista kuninkaista. Roger otti Palermon hoviinsa vaikutusvaltaisia henkilöitä eri kansallisuuksista, kuten kuuluisan arabialaisen maantieteilijän Al Idrisin, joka laati hänelle aikakauden merkittävimmän maailmankartan Tabula Rogerianan sekä kreikkalaisen historioitsijan Nilus Doxopatriusin. Kuningas arvosti oppineisuutta ja harjoitti suvaitsevuutta eri uskontoja, kansallisuuksia ja kieliä kohtaan. Roger teki Sisiliasta myös johtavan merimahdin Välimerellä. Voimakasta laivastoa johtivat arabialaisittain "emiirit" (myöhemmin sanasta johtui amiraali). Sisilia valtasi alueita Afrikan rannikolta, kuten Tripolin 1146 ja Bônen 1148, mutta nämä alueet menetettiin seuraavan hallitsijan aikana, eivätkä ne koskaan muodostuneet kiinteäksi osaksi kuningaskuntaa.


title: Roger II

text: Toinen ristiretki (1147–1148) soi Rogerille mahdollisuuden hyökätä Bysanttia, normannien perinteistä vihollista vastaan. Roger ei lähtenyt henkilökohtaisesti Bysantin retkelle, vaan jätti komennon englantilaissyntyiselle "emiirilleen" Georgelle, joka teki mittavan ryöstö- ja valloitusretkien sarjan itäisellä Välimerellä. Valloitusretki vei Konstantinopolin porteille asti, mutta ei aiheuttanut pysyviä vaikutuksia.


title: Roger II

text: Roger kuoli Palermossa 26. helmikuuta 1154 ja hänet haudattiin Palermon katedraaliin. Häntä seurasi hänen neljäs poikansa Vilhelm.


title: Jätkä (animaatiohahmo)

text: Jätkä ("Jack") on fiktiivinen konna DC-animaatiouniversumissa, hän esiintyy ainoastaan "Justice League" -animaatiosarjassa. Hahmon äänenä toimi Greg Cipes.


title: Jätkä (animaatiohahmo)

text: Jätkä joutui hallituksen "vankilaan", koska hänellä oli Muovimiehen tapaiset erikoisvoimat, joita hallitus halusi testata. He saivat suostuteltua Jätkän tulemaan ehdoilla, josta hän ei voinut kieltäytyä. Myöhemmin Jokeri ilmestyi autiolla paikalla olleeseen vankilaan ja vapautti Jätkän sekä muut mutantit. Jokeri päätti perustaa Royal Flush Gang -nimisen ryhmän, jossa Jätkä ja muut mutantit ovat pukeutuneet pelikorteiksi.


title: 3 naista

text: 3 naista on Robert Altmanin ohjaama draamaelokuva vuodelta 1977.


title: 3 naista

text: Shelley Duvall palkittiin Cannesin elokuvafestivaaleilla parhaana naisnäyttelijänä.


title: Hjalmar Magnus Eklund

text: Hjalmar Magnus Eklund (12. tammikuuta 1880 Turku – 10. kesäkuuta 1937 Parainen) oli ensimmäinen suomalainen matemaattisen logiikan tuntija, filosofi, kansanvalistustyön edistäjä ja keinotekoisen ido-kielen uranuurtaja.


title: Hjalmar Magnus Eklund

text: Hjalmar Eklund oli hyvin lahjakas monella alalla. Hän opiskeli matematiikkaa, fysiikkaa ja filosofiaa Helsingin yliopistossa ja valmistui maisteriksi 1903. Hän keskittyi joukko-oppiin, joka sijoittuu matematiikan ja logiikan välimaastoon. Hänestä tuli täten Suomen ensimmäinen asiantuntija logiikassa, joka oli tuolloin uusi ala.


title: Hjalmar Magnus Eklund

text: Vuonna 1906 hän työskenteli yliopiston historiallis-kielitieteellisen osaston fonetiikan laboratoriossa. Mahdollisesti siellä hän kiinnostui kielistä, ja kun oli matemaatikko-loogikko, luontevasti keinotekoisista kielistä.


title: Hjalmar Magnus Eklund

text: Vuodesta 1906 vuoteen 1918 Eklund toimi opettajana eri lukioissa Turussa ja Porissa. Samoihin aikoihin hän jatkoi opintojaan ja valmistui maisteriksi 1911 filosofiassa. Hän opiskeli myös Saksassa: vuonna 1909 ja 1910 Göttingenissä matematiikkaa, 1913 Leipzigissa filosofiaa ja 1914 uudelleen Göttingenissä filosofiaa. Hänen tuon ajan merkittävimmät teokset olivat vuonna 1916 ilmestynyt “Russells antimoni och andra paradoxala motsägelser. Logiska undersökningar” ja vuonna 1918 norjalaisessa aikakauslehdessä "Nyt Tidskrift for Matematik" ilmestynyt “Über Mengen, die Elemente ihrer selbst sind”.


title: Hjalmar Magnus Eklund

text: Filosofian alalla Immanuel Kantin eettinen ajattelu oli hänen pääkohteenaan. Myös Wienin piirin jäsenten eli Rudolf Carnapin, Moritz Schlickin ja Ludwig Wittgensteinin ajattelu oli hänelle tuttua.


title: Hjalmar Magnus Eklund

text: Hjalmar Eklund oli ateisti. Hän kirjoitti kriittisesti mutta objektiivisesti uskonnonvastaisia artikkeleita. Vuonna 1906 hän oli perustamassa ylioppilasyhdistys Prometheusta, joka toimi ajatuksenvapauden puolesta. Sisällissodan jälkeen Eklund oli jäsenenä valtiollisessa uskonnonvapauskomiteassa.


title: Hjalmar Magnus Eklund

text: Lisäksi Hjalmar Eklund oli sosialisti ja toimittaja. Hän avusti Turussa ilmestynyttä "Arbetet"-lehteä. Vuoden 1918 kansalaissodan jälkeen Eklund oli vangittuna kapinaan osallistumisesta, mutta hän vapautui marraskuussa 1918. Vuonna 1919 Eklundista tuli Turussa ilmestyneen "Demokraatin" (myöh. "Sosialisti") toimittaja. Siellä hänen harrastuksensa keinotekoiset kielet tulivat esille ja hän kirjoitti useita artikkeleita kansainvälisestä apukielestä idosta. Tuohon aikaan hän julkaisi myös "Ido-kielen kieliopin".


title: Hjalmar Magnus Eklund

text: Myöhemmin vuonna 1919 Eklundista tuli vastaperustetun Työväen Sivistysliiton (TSL) ensimmäinen sihteeri Väinö Voionmaan kutsumana. Sihteerinä ollessaan hän kannusti työläisiä opiskelemaan kansainvälisiä apukieliä, varsinkin idoa. Hän toimitti myös kaksi osaa "Työväen sivistysliiton opintokirjaa". Erillisenä ilmestyi vielä "Työväen sivistysliiton opintokerhot, niiden järjestö ja tehtävät".


title: Hjalmar Magnus Eklund

text: Vuonna 1926 hän palasi Helsingistä Turkuun ja työskenteli vakuutusyhtiö Sammossa vakuutusmatemaatikkona aina vuoteen 1933. Hjalmar Magnus Eklund kuoli 1937 Paraisilla vain 57 vuoden ikäisenä.


title: Consalvo Sanesi

text: Consalvo Sanesi (s. 28. maaliskuuta 1911 Terranuova Bracciolini, Arezzo - k. 28. heinäkuuta 1998 Milano) oli italialainen Formula 1 -kuljettaja. Hän osallistui viiteen osakilpailuun kausilla 1950-1951 ollen parhaimmillaan neljäs Sveitsin GP:ssä ja saavutti kolme MM-pistettä. Sanesi ajoi myös kerran kuudenneksi Britannian GP:ssä mutta kuudennesta sijasta ei 1950-luvulla saanut pisteitä. Hän ajoi myös sarjan ulkopuolisissa kilpailuissa sekä Formula 1:iä edeltäneissä Grand Prix-kilpailuissa.


title: Consalvo Sanesi

text: Vuonna 1953 Sanesi ajoi Mille Miglia -kilpailussa, jossa hän teki erikoiskokeen nopeusennätyksen 112,8 mph (181,5 km/h), mutta hänen kilpailunsa Nino Farinan ja Juan Manuel Fangion kaltaisia huippukuljettajia vastaan päättyi auton hajoamiseen.


title: Tuomas Lius

text: Tuomas Lius (s. 8. toukokuuta 1976 Joensuu) on liperiläinen kirjailija ja sarjakuvapiirtäjä, joka on myös tehnyt töitä freelancetoimittajana. Lius on osuuskuntamuotoisen kustantamo Crime Timen perustajajäsen.


title: Tuomas Lius

text: Liuksen esikoisteos, "Kalle-Kustaa Korkin paluu", valmistui alkuperäisten Kalle-Kustaa Korkki ja Pekka Lipponen -hahmojen luojan, Aarne Haapakosken, perikunnan siunauksella. Vuoden 2006 "Jadesoturi Sangfu" -sarjakuva-albumi toimi esiosana Antti-Jussi Annilan ohjaamalle "Jadesoturi"-elokuvalle.


title: Tuomas Lius

text: Jännityskirjat "Haka", "Laittomat" ja "Härkäjuoksu" kertovat suomalais-egyptiläisen rikosylikonstaapeli Julia Noussairin ja viinijärveläisen amatöörietsivä Marko Pippurisen seikkailuista. Tarinoiden tapahtumapaikat löytyvät suureksi osaksi Pohjois-Karjalasta. Hän on myös mukana Pikku Gn Musiikkivideolla Shala-la-la.


title: Hjalmar Eklund

text: Hjalmar Eklund -nimisiä henkilöitä:


title: Elinaika-analyysi

text: Elinaika-analyysi on tilastotieteen osa-alue, joka tarkastelee havaintoyksikköjen siirtymistä tilasta toiseen ajan kuluessa. Se on saanut nimensä biologian sovelluksista, joissa mallinnetaan elinajan pituutta ja kuoleman hetkeä. Tekniikassa käytetään termiä reliabilitettianalyysi, jossa tyypillinen sovellus on koneen kestävyyden tutkiminen. Taloustieteessä taas käytetään termiä duraatioanalyysi.


title: Elinaika-analyysi

text: Havaintoyksikön kuolemaa tai hajoamista kutsutaan elinaika-analyysissa tapahtumaksi. Analyysin tavoitteena on selvittää, mitkä tekijät aikaistavat tapahtumaa, mikä populaation osa selviää yli tietyn ajanhetken tai mikä on tapahtuman riski populaatiossa ajan funktiona.


title: Elinaika-analyysi

text: Elinaika-analyysissa keskeisenä kiinnostuksen kohteena on tapahtuman todennäköisyys ajan funktiona. Tämän vuoksi elinaikamallit keskittyvät tyypillisesti tarkasteltavan tapahtuman riskin tarkasteluun. Lähestymistapa poikkeaa tavanomaisista tilastollisista malleista, joissa mallitetaan ehdollista odotusarvoa.


title: Elinaika-analyysi

text:
Merkitään tapahtumaan liittyvän todennäköisyysjakauman tiheysfunktiota formula_1.
Elinajan kertymäfunktio "F" kertoo todennäköisyyden, että tapahtuma on tapauhtunut hetkeen "t" mennessä.


title: Elinaika-analyysi

text: Välttöfunktio "S" kuvaa todennäköisyyttä selvitä yli ajanhetken "t".


title: Elinaika-analyysi

text: Tiheysfunktion ja välttöfunktion avulla voidaan laskea vaarafunktio, joka on tapahtuman hetkellinen todennäköisyys hetkellä "t", ehdolla että tapahtumaa ei ole sattunut ennen hetkeä "t".


title: Elinaika-analyysi

text: Edelleen voidaan määritellä kumulatiivinen vaarafunktio.


title: Elinaika-analyysi

text: Kaikki ylläolevat funktiot voidaan johtaa elinajalle "t", kunhan ainakin yksi funktioista tunnetaan.


title: Elinaika-analyysi

text: Elinaika-aineistoon liittyy osana sensurointi. Sensuroinnilla tarkoitetaan tilannetta, jossa tapahtuma on sattunut, mutta sattumisaikaa ei tiedetä tarkasti ("vasemmalta sensurointi" ja "välisensurointi"), tai tapahtumaa ei havaita jollekin havaintoyksikölle ("oikealta sensurointi").


title: Elinaika-analyysi

text: "Vasemmalta sensuroinnilla" tarkoitetaan tilannetta, jossa tapahtumasta tiedetään vain, että se on tapahtunut ennen tiettyä ajanhetkeä "t".


title: Elinaika-analyysi

text: "Välisensuroinnilla" tarkoitetaan tilannetta, jossa tapahtuman tiedetään tapahtuneen kahden aikapisteen formula_6 ja formula_7 välillä, mutta tarkkaa ajankohtaa ei tiedetä.


title: Elinaika-analyysi

text:
"Oikealta sensuroinnissa" tiedetään että havantoyksikön elinaika ylittää havainnoinnin loppumisajankohdan "t".
Oikealta sensurointi voidaan jakaa vielä alaluokkiin.


title: Elinaika-analyysi

text: "Tyypin 1 sensuroinnissa" kullekin havaintoyksikölle on määrätty ennalta aika T, johon mennessä tapahtuneista tapahtumista tiedetään tapahtumisaika. Tyypillinen esimerkki tyypin 1 sensuroinnista on kliininen koe, jossa potilaita seurataan ennalta määritetty aika, vaikkakin kaikilla potilailla tapahtumaa ei ole kokeen loppumiseen mennessä ollut.


title: Elinaika-analyysi

text: "Tyypin 2 sensuroinnissa" valitaan ennalta havaintojen määrä r ja koetta jatketaan kunnes tapahtuma on havaittu r osallistujalla (tyypillisesti r < osallistujien määrä n). Tällainen järjestely on yleinen esimerkiksi määriteltäessä jonkin koneen toiminta-aikaa ennen häiriötä, jolloin saadaan arvio ajasta, jossa r/n osa koneista särkyy.


title: Elinaika-analyysi

text: Eräs yleistys tyypin 1 sensuroinnista on tilanne, jossa tutkimuksen havainnoinnin alkamis- ja päättymisaika on päätetty etukäteen ja jossa havainnointiyksiköiden seuraamisajankohdan aloitus vaihtelee. Tätä saatetaan kutsua myös "tyypin 3 sensuroinniksi."


title: Elinaika-analyysi

text:
Yksi välttöfunktion formula_8 estimointiin käytetyistä menetelmistä on "Kaplar-Meier -estimaattori".
Olkoon kokeessa havaitut elinajat järjestyksessä formula_9, ja formula_10 tapahtumien määrä hetkellä formula_11 ja formula_12 juuri ennen hetkeä formula_11 mukana olevien havaintoyksiköiden määrä.
Tällöin "Kaplar-Meier estimaattori" välttöfunktiolle on muotoa


title: Elinaika-analyysi

text: missä formula_15 on 0, kun elinaika on havaittu tarkasti ja 1 kun havainto on sensuroitu.


title: Elinaika-analyysi

text: Varianssi estimaattorille on


title: Elinaika-analyysi

text: Kumulatiivista vaarafunktiota formula_17 voidaan estimoida "Nelson-Aalen estimaattorilla"


title: Elinaika-analyysi

text: Paramaetrisissa menetelmissä voidaan olettaa elinajan t noudattavan jotain elinajalle käytettävää jakaumaa. Tällöin uskottavuusfunktio jakauman parametreille formula_20 voidaan kirjoittaa muodossa


title: Elinaika-analyysi

text:
missä formula_22 on 0, kun elinaika on havaittu tarkasti ja 1 kun sensuroitu ja formula_23 välttöfunktion arvo pisteessä "t" ehdolla parametrin arvot. Joukko "O" on oikealta sensuroidut havainnot,
"V" on vasemmalta sensuroidut ja "I" on välisensuroidut. Tällöin kyseiseen sensuroituun havaintoon liittyvä termi uskottavuusfunktiossa kertoo todennäköisyyden, että havainto on kyseisellä välillä ehdolla parametrin arvot. Suurimman uskottavuuden estimaatit saadaan ratkaistua tavalliseen tapaan.


title: Elinaika-analyysi

text:
Elinajan "t" voidaan ajatella olevan myös jokin muunnos kovariaateista "x", toisin sanoen
formula_24, missä "h" on jokin aidosti kasvava funktio, "x"' on elinaikaan "t" liittyvät selittäjät ja β selittäjiin liittyvät regressiokertoimet. Tällöin voidaan arvoida selittäjien vaikutusta elinaikaan uskottavuuspäättelyn keinoin.


title: Elinaika-analyysi

text: "Nopeutetun elämän mallissa" selittäjän vaihtelun kuvitellaan muuttavan ajan nopeutta, ts


title: Elinaika-analyysi

text: missä formula_26 on tunnettu vaarafunktio.


title: Elinaika-analyysi

text: "Suhteellisen vaaran mallissa" vaaran voimakkuus riippuu selittäjistä ts.


title: Elinaika-analyysi

text:
Vaaran voimakkuuden suhde formula_28 havaintoyksiköille "i" ja "j" on
sama kuin selittäjivien muuttujien muunnosten suhde formula_29.


title: Elinaika-analyysi

text:
"Coxin suhteellisen vaaran malli" perustuu edellä mainittuun suhteellisen vaaran malliin.
Suhteellisen vaaran mallia kutsutaan semiparametriseksi, sillä se sisältää mielivaltaisen, parametrittoman
vaarafunktion formula_26, sekä selittävistä muuttujista riippuvan parametrisen osan
formula_31.
Mallissa maksimoitavana on uskottavuusfunktio


title: Elinaika-analyysi

text: missä formula_33.


title: Tornionmäki

text: Tornionmäki on noin kolmentuhannen asukkaan kaupunginosa Kouvolassa. Alueen rakennukset ovat suurimmalta osin 1950 ja 1960-lukujen omakotitaloja, mutta varsinkin Tornionmäen läpi kulkevan Utinkadun varrella on myös useita kerrostaloja. Tornionmäen tilastoalueeseen kuuluu myös Viitakummun ja Teholan alueet.


title: Tornionmäki

text: Tornionmäen palveluita ovat muun muassa neuvola, apteekki, kolme kioskia, Lidl, S-market sekä K-supermarket Torkkari. Lisäksi alueella sijaitsee lakkautettu Tornionmäen koulu sekä Kouvolan seudun ammattiopiston Tekniikka ja palvelut-yksikkö. Tornionmäessä sijaitsee myös yhä toiminnassa oleva, vuonna 1947 valmistunut Kouvolan lakritsin tehdas.


title: Matti Koistinen

text: Matti Koistinen (s. 18. tammikuuta 1986 Outokumpu) on suomalainen jääkiekkopuolustaja, joka pelaa Mestis-joukkue Jokipojissa. Hän toimii joukkueen varakapteenina. Koistinen on pelityyliltään peruspuolustaja.


title: Matti Koistinen

text: Outokummussa syntynyt Koistinen aloitti jääkiekon Varkaudessa Warkiksen joukkueessa. Hän pelasi siellä ensimmäiset miesten pelinsä jo 15-vuotiaana II-divisioonassa kaudella 2001–2002. Warkis nousi kaudeksi 2002–2003 Suomi-sarjaan, jossa vietetyn kauden jälkeen Koistinen siirtyi kaudeksi 2003–2004 Tapparaan. Hän voitti A-nuorten Suomenmestaruuden keväällä 2004.


title: Matti Koistinen

text: Kaudella 2005–2006 Tapparan A-nuorten kapteenina toiminut Koistinen teki debyyttinsä SM-liigassa, jossa hän pelasi kauden aikana yhden runkosarja- ja neljä playoff-ottelua. Hän pelasi ensimmäisen SM-liigaottelunsa 15. maaliskuuta 2005 runkosarjan viimeisellä kierroksella vieraissa Rauman Lukkoa vastaan. Miesten pelit tulivat Koistiselle tutuksi myös seitsemän Mestis-ottelun verran alle 20-vuotiaiden maajoukkueesta. Toukokuussa 2006 hän teki yksivuotisen jatkosopimuksen Tapparan kanssa. Kaudella 2006–2007 Koistinen pelasi SM-liigassa 22 runkosarjaottelua ilman tehopisteitä. Hän pelasi yli puolet kaudestaan vielä A-nuorissa ja Koistinen sijoittui tehoilla 11+13=24 A-nuorten SM-liigan puolustajien pistepörssissä kymmenenneksi. Hän teki huhtikuussa 2007 taas vuoden mittaisen jatkosopimuksen Tapparan kanssa.


title: Matti Koistinen

text: Koistinen aloitti kauden 2007–2008 lokakuun loppuun asti kestävällä lainasopimuksella Mestis-joukkue Mikkelin Jukureissa. Tämän jälkeen hän palasi Tapparaan, jossa Koistinen pelasi kauden aikana 18 runkosarjaottelua ilman tehopisteitä. Tammikuussa 2008 hän palasi loppukaudeksi Jukureihin. Mestis tuli Koistiselle kauden aikana tutuksi myös kahden ottelun verran Lempäälän Kisasta, jossa hän pelasi marras- ja joulukuussa 2007.


title: Matti Koistinen

text: Toukokuussa 2008 Koistinen teki sopimuksen Kajaanin Hokin kanssa, mutta hän teki samalla myös try-out -sopimuksen Oulun Kärppien kanssa. Koistinen ei kuitenkaan saanut sopimusta Kärppiin, joten hän pelasi kauden 2008–2009 Hokissa, jossa Koistinen voitti Mestis-pronssia keväällä 2009. Kaudeksi 2009–2010 hän siirtyi D Teamiin ja hän pelasi sen aikana myös yhden SM-liigaottelun JYPissä. Keväällä 2010 Koistinen voitti D Teamissa Mestis-hopeaa.


title: Matti Koistinen

text: Elokuussa 2010 Koistinen teki vuoden mittaisen jatkosopimuksen D Teamin kanssa. Hän pelasi kauden 2010–2011 aikana JYPissä kymmenen runkosarja- ja yhden playoff-ottelun tehden yhden maalin. Koistinen liigauran ensimmäinen maali syntyi 26. helmikuuta 2011 1–0-päättyneen ottelun jatkoajalla Turun Palloseuraa vastaan ajassa 62:30. Hänet palkittiin ottelun "Ilta-Sanomien" yhden tähden tähtipelaajana.


title: Matti Koistinen

text: Toukokuussa 2011 Koistinen teki 1+1-vuotisen sopimuksen Kalevan Pallon kanssa. Hän huilasi noin syyskuun ajan polvivamman takia. Koistinen pelasi KalPassa pääosan kaudesta 2011–2012 ja teki SM-liigan yhden kauden piste-ennätyksensä tehtyään 32 runkosarja- ja kuudessa playoff-ottelussa tehot 5+6=11. Hän pelasi kauden aikana myös yhteensä 12 ottelun verran lainalla Savonlinnan Pallokerhossa. Kaudeksi 2012–2013 Koistinen teki vuoden mittaisen sopimuksen Jokipoikien kanssa. Hän edusti kauden aikana Pohjoisen joukkuetta Mestis Hockey Dayn tähdistöottelussa. Kahden Jokipojissa vietetyn vuoden jälkeen Koistinen siirtyi kaudeksi 2014–2015 vuoden mittaisella sopimuksella II-divisioonajoukkue Joensuun Kiekkokoplaan. Hän kuitenkin palasi Jokipoikiin loppukauden mittaisella sopimuksella marraskuussa 2014. Koistinen voitti kauden päätteeksi Suomi-sarjan mestaruuden ja oli nostamassa Jokipoikia takaisin Mestikseen. Hän teki toukokuussa 2015 vuoden mittaisen jatkosopimuksen joukkueen kanssa.


title: Matti Koistinen

text: Kaudeksi 2015–2016 Koistinen nimettiin Jokipoikien varakapteeniksi. Hän pelasi loukkaantumisen vuoksi kuitenkin vain kuusi runkosarjaottelua. Kaudella 2016–2017 Koistinen jakoi tehoilla 4+17=21 Mestiksen puolustajien pistepörssin kymmenennen sijan kolmen muun pelaajan kanssa.


title: Matti Koistinen

text: Koistinen pelasi alle 20-vuotiaiden MM-kilpailuissa vuonna 2006 voittaen pronssia. Yhteensä hän on pelannut 27 nuorten ja 15 poikien maaottelua.


title: Harri Ilvonen

text: Harri Pekka Ilvonen (s. 3. marraskuuta 1988 Helsinki) on suomalainen entinen jääkiekkopuolustaja. Hän pelasi urallaan SM-liigassa yhteensä 204 runkosarjaottelua tehopistein 11+23=34 ja keräten 124 jäähyminuuttia sekä 22 playoff-ottelua tehopistein 4+8=12 ja keräten kahdeksan jäähyminuuttia. Ilvonen oli pelityyliltään puolustava puolustaja.


title: Harri Ilvonen

text: Helsingissä syntynyt Ilvonen aloitti jääkiekon viisivuotiaana Dinamo Moskovan junioreissa, Venäjällä. Hänen varsinainen kasvattajaseuransa on kuitenkin tamperelainen Tappara, jossa Ilvonen pelasi lähes koko junioriuransa. Hänet nostettiin joukkueen miesten SM-liigarinkiin kaudeksi 2006–2007, jolloin Ilvonen pelasi seitsemän runkosarjaottelua ilman tehopisteitä. Hän pelasi ensimmäisen SM-liigaottelunsa 28. syyskuuta 2006 vieraissa Hämeenlinnan Pallokerhoa vastaan. Miesten pelit tulivat tutuksi myös kymmenen Mestis-ottelun verran alle 20-vuotiaiden maajoukkueesta. Suurin osa Ilvosen kaudesta kului kuitenkin vielä Tapparan A-nuorissa, joiden tehokkain puolustaja ja kolmanneksi paras pistemies hän oli tehoilla 9+21=30. Hän sijoittui A-nuorten SM-liigan puolustajien pistepörssissä kolmanneksi TPS:n Henrik Maunulan kanssa. Minnesota Wild varasi Ilvosen kuudennella kierroksella 170. pelaajana .


title: Harri Ilvonen

text: Kaudella 2007–2008 Ilvonen pelasi Tapparassa kaksi SM-liigaottelua. Hän pelasi syyskauden lähinnä A-nuorissa sekä Mestiksessä nousijajoukkue Lempäälän Kisan ja alle 20-vuotiaiden maajoukkueen riveissä. Siirtorajan kynnyksellä, helmikuussa 2008 Tappara lainasi Ilvosen loppukaudeksi Hämeenlinnan Pallokerhoon sai sieltä vaihdossa Iivo Hokkasen. Hän pelasi HPK:ssa yhdeksän ottelua tehden tehot 2+2. Ilvonen teki liigauransa avausmaalin 12. helmikuuta Rauman Lukkoa vastaan ratkaisten samalle 3–2-voiton HPK:lle.


title: Harri Ilvonen

text: Ilvonen palasi takaisin Tapparaan kaudeksi 2008–2009 ja teki 23 runkosarjaottelussa yhden syöttöpisteen sekä samat tehot myös kevään 2009 kolmessa playout-ottelussa. Hän pelasi myös 21 ottelua LeKissä tehoin 4+3. Ensimmäisellä kokonaisella SM-liigakaudellaan 2009–2010 Ilvonen teki Tapparassa yhden kauden piste-ennätyksensä tehoilla 6+13 ja kevään 2010 pudotuspeleissä tehot 3+5, joilla hän oli joukkueen kolmanneksi paras pistemies. Helmikuussa 2010 Ilvonen teki vuoden mittaisen jatkosopimuksen Tapparan kanssa.


title: Harri Ilvonen

text: Kausi 2010–2011 oli Ilvoselta rikkonainen olkapääleikkauksen takia ja se jäi vain 31 runkosarjaottelun mittaiseksi. Kesällä 2011 hän teki 2+1-vuotisen sopimuksen JYPin kanssa. Ilvonen pelasi kaudella 2011–2012 joukkueessa 13 ottelua sekä yhden ottelun farmijoukkue JYP-Akatemiassa, kunnes hän siirtyi kesken kauden kevääseen 2013 ulottuneella sopimuksella Espoo Bluesiin marraskuussa 2011. Ilvonen pelasi loppukaudella 25 runkosarja- ja kymmenen playoff-ottelua yhteistehoin 1+2=3. Hänellä oli Bluesissa kuitenkin vaikeuksia mahtua kokoonpanoon. Ilvonen lopetti pelaajauransa kevääseen 2013.


title: Harri Ilvonen

text: Kaudeksi 2015–2016 Ilvonen siirtyi Tapparan B-nuorten apuvalmentajaksi.


title: Harri Ilvonen

text: Ilvonen on pelannut yhteensä 3 A-, 13 nuorten ja kuusi poikien maaottelua. Hän teki A-maajoukkuedebyyttinsä Euro Hockey Tourin Česká Pojišťovna Cupissa 3. syyskuuta 2009 Karlovy Varyssa isäntäjoukkue Tšekkiä vastaan. Ilvonen teki A-maajoukkueuransa avausmaalin turnauksen kolmannessa ottelussa 6. syyskuuta 2009 Ruotsia vastaan.


title: Antti Hölli

text: Antti Hölli (s. 16. heinäkuuta 1987 Kangasala) on suomalainen uransa päättänyt jääkiekkohyökkääjä, joka pelasi viimeksi Iso-Britannian sarjatasolla EPIHL-joukkue Milton Keynes Lightningissa. Hän on pelipaikaltaan vasen laitahyökkääjä. Hölli on pelannut urallaan ulkomailla möys Tanskassa ja Slovakiassa.


title: Antti Hölli

text: Hölli on Tampereen Ilveksen kasvatti. Hän voitti joukkuessa C-nuorten SM-hopeaa vuonna 2003. Seuraavalla kaudella 2003–2004 Hölli oli Ilveksen B-nuorten paras pistemis ja maalintekijä tehoilla 17+14=31. Kauden 2004–2005 päätteeksi hän voitti A-nuorten Suomenmestaruuden. Kaudella 2005–2006 Hölli oli Ilveksen A-nuorten paras pistemies ja maalintekijä tehoilla 17+11=28. Hän voitti kevään 2006 pudotuspelien jäähypörssin kerättyään kahdessa ottelussa 36 jäähyminuuttia, jotka Hölli sai ensimmäisessä puolivälieräottelussa vieraissa JYPiä vastaan. Hän sai ottelussa mm. sekä 2+10 minuutin jäähyn kyynärpäätaklauksesta ja käytösrangaistuksen sekä 2+20 minuutin jäähyn ja pelirangaistuksen päähän kohdistuneesta taklauksesta.


title: Antti Hölli

text: Kesällä 2006 Hölli harjoitteli Ilveksen paikallisvastustaja Tapparan SM-liigajoukkueen kanssa ja tähyili samalla paikkaa Pohjois-Amerikan juniorisarjoista. Hän päätti lopulta saada pelipaikkaa Tapparasta, jonka kanssa Hölli solmi kaksivuotisen sopimuksen elokuussa. Hän pelasi kauden 2006–2007 aikana joukkueessa kymmenen SM-liigaottelua jääden niissä ilman tehopisteitä. Hölli pelasi kauden aikana miesten pelejä myös yhden Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin Tapparan A-nuorissa, jossa Hölli pelasi kokonaan seuraavan kauden 2007–2008. Tuolloin hän oli joukkueen toiseksi paras pistemies Joonas Koskisen jälkeen tehoilla 16+16=32.


title: Antti Hölli

text: Kaudeksi 2008–2009 Hölli siirtyi Mestis-joukkue Heinolan Kiekon riveihin. Hän kuitenkin purki joulukuussa 2008 yhteisymmärryksessä sopimuksensa joukkueen kanssa, kun Höllin siviilityöt loppuivat rakennusmarkkinoiden hiljennyttyä Päijät-Hämeen alueella. Tammikuussa 2009 hän siirtyi kevääseen 2010 asti ulottuneella sopimuksella Lempäälän Kisan joukkueeseen. Kaudella 2009–2010 Hölli teki läpimurtonsa Mestiksessä ja oli tehoilla 20+14=34 joukkueen paras maalintekijä. Hän myös jakoi LeKin sisäisen pistepörssin voiton Juuso Antosen kanssa. Hölli jakoi koko Mestiksen maalipörssin kahdeksannen sijan Jokipoikien Tobias Salmelaisen ja Sportin Robin Bergmanin kanssa.


title: Antti Hölli

text: Huhtikuussa 2010 Hölli teki vuoden mittaisen sopimuksen Vaasan Sportin kanssa. Hän oli kaudella 2010–2011 tehoilla 16+15=31 joukkueen paras maalintekijä ja toiseksi paras pistemies Pete Suonpään jälkeen. Hölli oli myös kevään 2011 pudotuspeleissä tehoilla 5+5=10 joukkueen paras pistemies sekä paras maalintekijä Kim Nabbin kanssa. Hän voitti niiden päätteeksi Mestiksen-mestaruuden, valittiin sarjan toiseen tähdistökentälliseen ja oli liigakarsinnoissa Sportin paras pistemies tehoilla 1+1=2. Kaudeksi 2011–2012 Hölli siirtyi Tanskan AL-Bank Ligaenissa pelanneeseen Herning Blue Foxiin, jonka toiseksi paras pistemies hän oli Thomas Spellingin kanssa tehoilla 13+24=37. Hölli voitti kauden päätteeksi Tanskan-mestaruuden.


title: Antti Hölli

text: Kauden kynnyksellä 2012–2013 Hölli palasi aluksi ottelukohtaisella sopimuksella LeKiin. Lokakuussa 2012 hänen sopimustaan jatkettiin kauden loppuun. Hölli edusti kauden aikana Etelän joukkuetta Mestis Hockey Dayn tähdistöottelussa. Hän oli Mestiksen maalipörssissä toisella sijalla, kun Hölli siirtyi tammikuussa parin viikon mittaiselle try-outille kasvattajaseuraansa Tampereen Ilvekseen. Siirtorajan kynnyksellä hän sai kevääseen 2014 ulottuvan jatkosopimuksen joukkueeseen. Hölli teki loppukaudella kahdeksassa runkosarjaottelussa yhden syöttöpisteen ja neljässä liigakarsintaottelussa kolme maalia, joista kaksi jäi ratkaisumaaliksi.


title: Antti Hölli

text: Ensimmäisellä täydellä SM-liigakaudellaan 2013–2014 Hölli teki 39 runkosarjaottelussa tehot 3+3=6. Hän pelasi kauden aikana myös kolme ottelua lainalla LeKissä. Kaudeksi 2014–2015 Hölli palasi Tanskaan ja siirtyi vuoden mittaisella sopimuksella Herlev Eaglesin riveihin. Hän voitti joukkueen sisäisen piste-, maali- ja syöttöpörssin tehoilla 12+16=28. Kauden 2015–2016 kynnyksellä Hölli palasi LeKiin, mutta vain kuuden pelaamansa ottelun jälkeen hän palasi kuitenkin loppukauden sopimuksella Herleviin lokakuussa 2015. Tammikuun 2016 lopulla Hölli siirtyi sieltä toiseen Metal Ligaen -seuraan, SønderjyskE Ishockeyyn. Hän oli ennen tätä kymmenellä osumallaan Herlevin toiseksi paras maalintekijä Victor Backmanin jälkeen.


title: Antti Hölli

text: Lokakuussa 2016 Hölli siirtyi Slovakian Extraligan MHC Martiniin oltuaan ilman sopimusta alkukauden 2016–2017. Hän pelasi siellä viisi ottelua, kunnes Hölli siirtyi marraskuussa loppukauden sopimuksella Iso-Britannian sarjatasolle EPIHL-joukkue Milton Keynes Lightningiin.


title: Antti Hölli

text: Hölli pelasi U-18 Junior World Cupissa vuonna 2004. Yhteensä hän on pelannut seitsemän nuorten ja kahdeksan poikien maaottelua.


title: Alan A’Court

text: Alan A’Court (30. syyskuuta 1934 Rainhill, Englanti – 15. joulukuuta 2009) oli englantilainen jalkapalloilija. Hän pelasi vasempana laitahyökkääjänä.


title: Alan A’Court

text: A’Court edusti lähes koko uransa Liverpool FC:tä. Hän siirtyi seuraan 18-vuotiaana syyskuussa 1952 amatöörijoukkue Preston Cablesista ja pelasi Liverpoolissa aina vuoteen 1964 asti. Suurimman osan tuosta ajasta Liverpool oli 2. divisioonassa. A’Court oli mukana, kun Liverpool voitti 2. divisioonan vuonna 1962. Sen sijaan hän ei loukkaantumisen vuoksi pelannut yhtään ottelua kaudella 1963–1964, jolloin Liverpool voitti 1. divisioonan mestaruuden.


title: Alan A’Court

text: Vaikka Liverpool ei pelannutkaan 1950-luvun lopulla pääsarjatasolla, A’Court nousi Englannin maajoukkueeseen. Hän pelasi vuosina 1958–1959 yhteensä viisi maaottelua, joista kolme Ruotsin MM-kisoissa 1958. A’Court on edelleen nuorin pelaaja, joka on saavuttanut 200 ottelua Liverpoolissa. Hän oli tuolloin hieman yli 24-vuotias. Uransa aikana A’Court pelasi Liverpoolissa kaikissa kilpailuissa yhteensä 381 ottelua, joissa hän teki 63 maalia.


title: Alan A’Court

text: Kesällä 1964 A’Court siirtyi Tranmere Roversiin, jossa hän jatkoi pelaamista vielä muutaman kauden ajan. Vuonna 1966 hän siirtyi Norwich Cityyn pelaajavalmentajaksi ja 1960-luvun lopussa hän toimi Chesterin ja Crewe Alexandran kakkosvalmentajana. Vuodesta 1970 lähtien A’Court oli Stoke Cityssä valmentajana ja kuukauden ajan myös väliaikaisena päävalmentajana. Myöhempinä vuosina hän valmensi myös joukkueita Sambiassa ja Uudessa-Seelannissa.


title: Alan A’Court

text: Lokakuussa 2006 Liverpoolin kannattajat äänestivät A’Courtin "100 Players Who Shook the Kop" -äänestyksessä sijalle 81.


title: M/S Georg Ots

text: M/S Georg Ots oli virolaisen laulaja Georg Otsin mukaan nimetty matkustaja-autolautta, joka liikennöi Helsingin ja Tallinnan välillä vuosina 1980–2000. Alus rakennettiin Puolassa vuonna 1979. Se aloitti liikennöinnin vuonna 1980 ja kulki alun perin Neuvostoliiton lipun alla, ja sitä operoi Estonian Shipping Company (ESCO) vuoteen 1989 saakka. Alus toimi saman omistajan alaisuudessa mutta vuodesta 1994 Tallink-varustamon liikennöimänä. Alus myytiin Venäjälle, ja joulukuusta 2002 alkaen se liikennöi Venäjän valtion omistuksessa Pietari–Kaliningrad-reittiä ja elokuusta 2010 lähtien pitkin Koillisväylää Pietari–Vladivostok-reittiä.


title: M/S Georg Ots

text: Vuoden 2013 alusta lähtien laiva oli Zhoushanin telakalla (Asia Pacific Dockyard Co., Ltd), ja kesäkuussa 2014 Viron yleisradio kertoi, että se on romutettu laittomasti laivan vuokranneen kiinalaistahon toimesta.


title: M/S Georg Ots

text: Reippaasta meiningistään tunnettu laiva esiintyy myös Juice Leskisen kappaleessa ”Eesti (On My Mind)”. Suomalaisturistien lisäksi laivaa on käyttänyt tukikohtanaan myös Neuvostoliiton johtaja Mihail Gorbatšov, joka seurueineen matkusti aluksella Reykjavikiin saakka huipputapaamiseen Yhdysvaltain presidentti Ronald Reaganin kanssa vuonna 1987.


title: M/S Georg Ots

text: M/S "Georg Ots" on toinen seitsemästä vuosina 1980–1986 valmistetusta sisarlautasta.


title: Rauli Urama

text: Rauli Urama (s. 28. syyskuuta 1969 Pori) on suomalainen jääkiekkovalmentaja. Hän toimii Suomen Jääkiekkoliiton huippu-urheilujohtajana. Urama on valmentanut Suomen nuorisomaajoukkueita, Lukkoa ja Tapparaa.


title: Rauli Urama

text: Urama toimi Lukon apuvalmentajana 1998–2006 ja päävalmentajana 2008–2012 toimien välillä Tapparan päävalmentajana 2006–2008.


title: Rauli Urama

text: Lukossa Urama toimi kahdeksan kauden ajan kuuden eri päävalmentajan (Timo Tuomi, Vasili Tihonov, Ismo Lehkonen, Jukka Rautakorpi, Jarmo Tolvanen, Jukka Koivu) valmennustiimissä. Hän on valmentanut myös Lukon A-, B- ja C-junioreita sekä Kajaanin Hokin II-divisioonajoukkuetta.


title: Rauli Urama

text: Tapparaan Urama palkattiin alun perin A-juniorijoukkueen valmentajaksi, mutta hän sai nopeasti valmennettavakseen edustusjoukkueen, kun aikaisempi päävalmentaja Jukka Rautakorpi siirtyi muihin tehtäviin.


title: Rauli Urama

text: Urama on toiminut nuorten maajoukkueiden päävalmentajana vuosina 2003–2004 (U16-joukkue), 2012–2013 (U17-joukkue) ja 2005–2006 sekä 2013–2014 (U18-joukkue). Alle 18-vuotiaiden joukkueen hän luotsasi MM-hopealle keväällä 2006. Kaudella 2014–2015 Urama valmensi U19-joukkuetta.


title: Rauli Urama

text: Huippu-urheilujohtajana Urama aloitti toukokuussa 2012. Hän seurasi tehtävässä Jukka Rautakorpea.


title: Merikotkat

text: Merikotkat ("Haliaeetus") on päiväpetolintusuku haukkojen ("Accipitridae") heimossa. Merikotkat on mahdollisesti yksi vanhimmista elävien lintujen suvuista.


title: Merikotkat

text: Lajit muodostavat selvästi kolme sisarlajiparia: merikotka ja valkopäämerikotka, ruskomerikotka ja valkomerikotka sekä kiljumerikotka ja madagaskarinmerikotka. Kuhunkin näistä lajipareista kuuluu yksi valkopäinen ja yksi ruskeapäinen lajivastine. Lähes kaikkien aikuisten merikotkayksilöiden pyrstön väritys on valkoinen. Tässä suhteessa poikkeuksellisia lajeja ovat vain ruskomerikotka, valkomerikotka ja aromerikotka.


title: Merikotkat

text: Merikotkien sukuun kuuluu kahdeksan lajia:


title: Hassan Zirak

text: Hassan Zîrak tai Hesen Zîrek (1921 – 26. kesäkuuta 1972) on kurdilainen laulaja. Hän syntyi Harmilissa (kurdiksi Hermêl), joka on pieni kylä Bokanissa (kurdiksi بۆکان) Itä-Kurdistanissa.


title: Hassan Zirak

text: Zîrak oli innokas esiintyjä jo hyvin nuorena. Vuonna 1953 hän meni Etelä-Kurdistaniin, Irakin pohjoisosaan. Siellä hän nauhoitti lauluja, jotka päättyivät Radio Bagdadiin. Vuonna 1957 tultuaan takaisin Itä-Kurdistaniin hän sai kasaan yhtyeen ja nauhoitti monta kurdinkielistä laulua. Nämä kappaleet päättyivät paikallisen yleisradioon nimeltään Kermānšāh.


title: Hassan Zirak

text: Zîrakilla ja hänen vaimollaan Midya Zandilla on kaksi tytärtä, Arezo ja Sakar, jotka asuvat Teheranissa.


title: Hassan Zirak

text: Hassan Zîrak kuoli syöpään. Hänet haudattiin synnyinkaupunkiinsa Bokaniin.


title: Dimension Zero

text: Dimension Zero on ruotsalainen thrash/melodinen death metal -yhtye, joka perustettiin Göteborgissa vuonna 1995. Yhtyeen jäsenet ovat In Flamesin kitaristi Jesper Strömblad ja toinen kitaristi Glenn Ljungström. Ennen rumpalina toiminut Jocke Gothberg liittyi myöhemmin laulajana yhtyeeseen ja rumpujen taakse asettui Hans Nilsson.


title: Dimension Zero

text: Glenn Ljungström erosi yhtyeestä vuonna 2003, mutta liittyi takaisin vuonna 2005.


title: Pulkkilan Ponsi

text: Pulkkilan Ponsi on vuonna 1939 perustettu Siikalatvalla toimiva urheiluseura. Seuran lajeina ovat lentopallo, hiihto, suunnistus ja yleisurheilu. Seura on tullut tunnetuksi joka vuosi järjestettävistä Ponnen kansallisista hiihdoista.


title: Elektroluminesenssi

text: Elektroluminesenssi on luminesenssi-ilmiön alalaji, joka esiintyy tietyissä aineissa, jotka kykenevät emittoimaan valoa vahvassa sähkökentässä tai kun niiden läpi virtaa sähköä. Tällaisia aineita ovat esimerkiksi tietyt puolijohteet.


title: Elektroluminesenssi

text: Elektroluminesenssi-ilmiötä käytetään hyväksi esimerkiksi LED-lampuissa, sairaalalaitteissa ja nestekidenäyttöjen taustavaloissa. Elektroluminesenssimateriaaleja ovat mm. III-IV tyypin puolijohteet (kuten InP, GaAs ja GaN) ja kuparia tai hopeaa sisältävät ZnS-hiukkaset tai Mn-pitoinen ZnS ohutkalvot


title: Elektroluminesenssi

text:
Elektroluminesenssi on seurausta elektronien ja aukkojen spontaanista emissiosta materiaalissa (yleensä puolijohteissa). Elektroluminesenssissa viritys perustuu sähkökentän käyttöön virityksessä. Viritetyt elektronit emittoivat fotonin palatessaan perustilaansa. Emittoituneet fotonit säteilevät satunnaisesti kaikkiin mahdollisiin suuntiin.
Absorptio ja emissio keskittyvät aineessa erityisiin luminesenssikeskuksiin, jotka ovat kiderakenteessa olevia pistevikoja . Ennen rekombinaatiota elektronit ja aukot erotetaan joko douppauksella, jolloin syntyy pn-rajapinta (puolijohteissa kuten LED) tai kentässä kiihdytettyjen elektronien ja luminesenssikeskusten elektronien törmäytyksellä. Tällöin suora energia-aukkosiirtymä on mahdollinen ja jossa elektroni - aukko rekombinaatio synnyttää fotonien emission. Emissiofotonin energia on suunnilleen sama kuin energia-aukon suuruus:


Elektroluminesenssi


title: Elektroluminesenssi

text: missä E on johtavuusvyön energia, E on valenssivyön energia ja h on Planckin vakio.Vij&Vij, Handbook of electroluminescent materials, Inst of physics pub, 2004, ISBN 9780750309233.


title: Amerikaneskimokoira

text: Amerikaneskimokoira ("american eskimo dog") on saksalainen koirarotu. Vaikkei sillä ole FCI:n tunnustusta, se on Suomen Kennelliiton hyväksymä.


title: Amerikaneskimokoira

text: Amerikaneskimokoira on valkoinen pystykorva. Se on rungoltaan lähes neliömäinen. Sallitut värit ovat valkoinen ja keksinvärinen (valkoinen, jolla on vähäiset, haalean kellertävät merkit). Rodusta on kolme eri muunnosta - pieni, keskikokoinen ja iso - jotka eroavat toisistaan vain kooltaan. Pieni on 22,5-30 cm, keskikokoinen 30-37,5 cm ja iso 37,5-47,5 cm korkea.


title: Amerikaneskimokoira

text: Amerikaneskimokoira on miellyttämishaluinen, uskollinen ja iloinen. Se sopii sekä seura- että vahtikoiraksi.


title: Amerikaneskimokoira

text: Amerikaneskimokoiralla ei ole mitään tekemistä eskimoiden kanssa. Sitä ei ole koskaan käytetty rekikoirana, vaan sen ensisijainen tehtävä on ollut toimia piha- ja seurakoirana. Se ei myöskään polveudu arktisista koirista, vaan on läheisintä sukua pohjois- ja keskieurooppalaisille pystykorville. Sen juurten uskotaan olevan valkoisissa saksanpystykorvissa (etupäässä grosspitzissä), joita saksalaiset uudisasukkaat toivat mukanaan maahan.


title: Amerikaneskimokoira

text: Aiemmin se oli nykyistä kookkaampi ja ulkomuodoltaan epäyhtenäisempi. Keskikokoinen ja iso ovat alkuperäisiä muunnoksia, mutta pieni jalostettiin vasta myöhemmin. Se tunnettiin aiemmin nimellä "American Spitz" eli amerikanpystykorva, mutta kasvattajat uudelleen nimesivät sen vuonna 1917, koska heidän mielestään "eskimo" kuulosti pohjoismaiselta.Adlercreutz, Carl-Johan: Koirarotujen maailma


title: SS North American

text: SS North American oli Yhdysvaltain ja Kanadan Suurilla järvillä liikennöinyt höyrylaiva. Sen rakensi vuonna 1913 Ecorsessa Michiganissa toimiva Great Lakes Engineering Works, ja aluksen tilaaja oli Chicago, Duluth & Georgian Bay Transit Company. Alus laskettiin vesille 16. tammikuuta 1913. "North Americanin" sisaralus oli SS "South American"


title: SS North American

text: Alus oli 280 jalkaa (85,34 metriä) pitkä ja 47 jalkaa (14,33 metriä) leveä, ja sen syväys oli 17 jalkaa 6 tuumaa (5,33 metriä). Aluksen nelipaisuntahöyrykoneen teho oli 2 200 indikoitua hevosvoimaa, ja sen vaatima höyrynpaine kehitettiin kolmessa alun perin hiililämmitteisessä höyrykattilassa. Kattilat muutettiin öljypolttoiseksi vuonna 1923.


title: SS North American

text: Vuonna 1963 Chicago, Duluth & Georgian Bay Transit Company myi aluksen Eriessä Pennsylvaniassa toimivalle Canadian Holiday Companylle, joka siirsi aluksen Pennsylvanian Erien ja Ontarion Port Doverin väliselle reitille. Alus purjehti reitillä vain yhden vuoden, sillä se vedettiin pois liikenteestä vuonna 1964. Tämän jälkeen alus oli mukana useissa hämärissä kaupoissa, kunnes se viimein myytiin huutokaupalla Seafarer's International Unionille vuonna 1967. Uusi omistaja aikoi käyttää alusta koululaivana Piney Pointissa Marylandissä.


title: SS North American

text: Kun "North American" oli Pohjois-Atlantilla hinauksessa Piney Pointiin, se yllättäen upposi 4. syyskuuta 1967. Hylky löydettiin heinäkuussa 2006. Kauko-ohjattava robottisukellusvene paikansi hylyn läheltä mannerlaatan reunaa noin 225 kilometrin päässä Uuden Englannin rannikolta. Hylky lepää runsaan sadan metrin syvyydessä.


The Postman – tulevaisuuden sanansaattaja on vuonna 1997 ensi-iltansa saanut Kevin Costnerin ohjaama yhdysvaltalainen tieteistoimintaelokuva. Costner myös näyttelee elokuvan pääosan. Elokuva perustuu David Brinin romaaniin, josta Eric Roth on tehnyt varsinaisen elokuvakäsikirjoituksen.


"The Postman – tulevaisuuden sanansaattaja" oli vuonna 1998 ehdolla Yhdysvaltain Academy of Science Fiction, Fantasy and Horror Filmsin vuotuisen Saturn-palkinnon voittajaksi parhaan näyttelijän, parhaan tieteiselokuvan ja parhaan sivuosanäyttelijän kategorioissa. Elokuva oli ehdolla myös USA Motion Picture Sound Editorsin Golden Reel -palkinnon saajaksi, mutta tämäkin palkinto meni sivu suun. Hieman kyseenalaista mainetta elokuva sen sijaan niitti voittamalla vuoden 1998 Razzie Awardin huonoimmasta pääosaroolisuorituksesta, ohjauksesta, elokuvamusiikista, käsikirjoituksesta ja kuvauksesta.


title: The Postman – tulevaisuuden sanansaattaja

text: Elokuva sijoittuu sodan runtelemaan Amerikkaan, ilmansaasteet ja ydinsodan jäänteet ovat pilanneet osan luontoa. Yhdysvaltain hallitus on kaatunut, ja alueella terrorisoi holnisteiksi kutsuttu ääriryhmä. Amerikkaa kiertää kulkuri, joka esittää kylissä Shakespearen näytelmiä ruokaa vastaan.


text: Holnistit kiertelevät kylissä keräämässä tarvikkeita ja värväämässä uusia jäseniä ryhmäänsä. Kulkuri yrittää välttää tämän, mutta holnistit nappaavat kulkurin. Napatuista miehistä aletaan kouluttaa sotilasryhmää. Kulkurin onnistuu karkaamaan ryhmästä. Karkumatkalla kulkuri törmää postinjakajan jäänteisiin, kulkuri päättää pukeutua postimiehen asusteisiin. Uudessa asusteessa mies löytää tiensä pieneen kylään, jossa hän väittää olevansa uuden hallituksen nimittämä virkamies saadakseen ruokaa ja majapaikan.


text: Postimiehen innoittamana joukko nuoria perustaa postijakeluverkon. Holnistit eivät ole mielissään tästä, vaan alkavat jahdata Postimiestä sekä tämän luomaa uhkaa.


title: Inspiraatio

text:
Erilaisia inspiraatiokäsityksiä on pääpiirteissään kolme.
Katolinen ja ortodoksinen kirkko edustavat lähinnä käsitystä inspiroidusta yhteisöstä. Sen mukaan varsinaisesti kristillinen kirkko on ollut ja on Pyhän Hengen kaitsennassa. Raamattu on syntynyt tässä yhteisössä ja siten Pyhän Hengen ohjauksessa. Inspiroidun yhteisön mallista seuraa, että Raamattu ei ole yksin oikean tradition kantaja, vaan yhteisöllä voi olla muutakin tradition lähdettä. Katolinen ja ortodoksinen kirkko opettavatkin, että on olemassa suullista perimätietoa ja kirjoitettua perimätietoa (Raamattu).
Käsityksen mukaan Raamatussa on jumalallista sen keskeinen sanoma. Sanoman sisällöksi kutsutaan yleensä Jumalan tahdon ilmoitusta, eli Jumalan lakia ja evankeliumia. Asiainspiraatiokäsityksen pohjalta yleensä muotoillaan käsitykseksi, että pelastuksen asioissa Raamattu on yksin riittävä ja erehtymätön Jumalan ilmoituksen lähde. Käsitys tunnustaa, että Raamattu on inhimillinen ja ihmisten kirjoittama, ja että se muissa asioissa voi sisältää inhimillistä, aikaansa sidottua ja erehtyvää aineistoa. Kirkkokunnista yleensä luterilaiset ja anglikaaniset kirkot edustavat asiainspiraatiota.


title: Inspiraatio

text: Käsityksen mukaan Raamattu on jokaista sanaa, kirjainta ja merkkiä myöten Jumalan täsmällistä ilmoitusta. Käsityksen mukaan Raamatun kirjoittajat ovat olleet niin vahvasti Jumalan ohjauksessa, että Raamatusta on tullut sana sanalta juuri sellainen kuin Jumala on halunnut. Kirkkokunnista sanainspiraatiota edustavat yleensä reformoidut kirkot sekä ns. vapaakirkot.


title: Inspiraatio

text: Apostoli Paavali kirjoitti että Raamattu on syntynyt Jumalan hengen vaikutuksesta. Raamatusta. Ilmaus ”Hengestä syntynyt” on käännös kreikkalaisesta yhdyssanasta the•o′pneu•stos, jonka kirjaimellinen merkitys on ’Jumalan hengittämä’.


title: Inspiraatio

text: Koko Raamattu valmistettiin Jumalan Pyhän Hengen välityksellä. Samoin kuin Jumalan Henki pani tai pätevöitti ihmiset suorittamaan muita jumalallisia tehtäviä – esimerkiksi valmistamaan pappien vaatteita ja telttamajassa tarvittavia esineitä , kantamaan hallinnollista vastuuta tai johtamaan sotajoukkoja – se teki heidät myös kykeneviksi kirjoittamaan Raamattua. Tuon hengen välityksellä heille voitiin antaa, ymmärrystä, viisautta, tietoa, neuvoja ja voimaa normaalin ylittävässä mitassa. Jeesus lupasi apostoleilleen, että Jumalan henki auttaisi heitä opettaen, opastaen sekä palauttaen heidän mieleensä sen, minkä he olivat häneltä kuulleet, ja myös paljastaen heille tulevia asioita . Tämä varmisti heidän evankeliumikertomustensa, mm. monien Jeesuksen puheiden pitkien lainausten, totuudellisuuden ja tarkkuuden.


title: Inspiraatio

text: Ainakin yhdessä tapauksessa, kymmenen sanan yhteydessä, Jumala antoi aineiston kirjallisessa muodossa, joka tarvitsi vain jäljentää kirjakääröihin tai muuhun Mooseksen käyttämään materiaaliin . Välillä tiedot välitettiin suusanallisesti, sana sanalta. Kun Jumala esitti Israelin kanssa tekemäänsä liittoon sisältyvän laajan kokoelman lakeja ja säädöksiä, hän neuvoi Moosesta: ”Kirjoita itsellesi nämä sanat.” (2Mo 34:27.) Profeetoille annettiin myös usein sanomia kerrottavaksi, ja nämä kirjoitettiin sitten muistiin osaksi Raamattua .


title: Inspiraatio

text:
Muita keinoja, joita käytettiin tietojen välittämisessä raamatunkirjoittajille, olivat unet ja näyt. Unet eli yölliset näyt, muodostivat nukkuvan ihmisen mieleen kuvan Jumalan sanomasta tai tarkoituksesta . Yleisemmin Jumalan ajatuksia välitettiin kirjoittajan mieleen sellaisten näkyjen välityksellä, joita ihmiselle annettiin hänen ollessaan tietoisessa tilassa, jolloin kyseinen ilmoitus painettiin kuvana tietoiseen mieleen .
Monissa tapauksissa Jumala käytti enkeleitä sanomiensa välittäjänä. Heillä oli suuri osa tiedon välittämisessä ihmisille.


title: Inspiraatio

text:
Jumala ei sanellut koko Raamattua sana sanalta. Esimerkiksi apostoli Johannekselle sanottiin: ”Kirjoita mitä näet.” (Ilm. 1:10, 11.) Jumala näki hyväksi sallia raamatunkirjoittajien käyttää henkisiä kykyjään sanojen ja ilmausten valinnassa, kun he kuvailivat näkemiään näkyjä. Saarnaajan 12:9, 10 osoittaa, että kirjoittaja ponnisteli myös henkilökohtaisesti, mietti, tutki ja järjesteli esittääkseen sopivalla tavalla totuuden sanoja. Evankeliuminkirjoittaja Luukas selvitti tarkasti asioiden paikkansapitävyyden ennen kuin alkoi kirjoittaa kirjettään.
Tästä syystä Raamatussa on erilaisia kirjoitustyylejä sekä ilmauksia, jotka ilmeisesti heijastavat kirjoittajansa taustaa. Todisteena tästä ilmaisun omintakeisuudesta on Matteus, entinen veronkantaja, joka viittaa lukuisia kertoja tarkkoihin lukuihin ja raha-arvoihin . Toisaalta Luukas, joka oli lääkäri, käyttää ilmauksia, jotka selvästi heijastavat hänen lääkärintaustaansa .


title: Pelinrakentaja

text: Pelinrakentaja ( tai QB) on amerikkalaisessa jalkapallossa hyökkäyksen tärkein pelipaikka.


title: Pelinrakentaja

text: Tavallisesti pelinrakentaja on hyökkäyksen johtaja ja yksi joukkueen kapteeneista. Pelinrakentaja joko kutsuu itse tai ainakin välittää valmentajan määräämän hyökkäyskuvion aloituskokouksessa () muille hyökkäyksen pelaajille. Pelinrakentajan tehtävä on sen jälkeen jakaa palloa hyökkäyskuvioiden edellyttämällä tavalla, joko heittämällä se vastaanottajille (tavallisesti laitahyökkääjät) tai ojentamalla se keskushyökkääjälle.


title: Pelinrakentaja

text: Pelinrakentaja ryhmittyy keskelle hyökkäyksen aloitusmuodostelmaa, sentterin () taakse ennen liikkeellelähtöä valmiina vastaanottamaan aloitussyötön (). Kun kaikki hyökkäyksen pelaajat ovat asettuneet paikoilleen, pelinrakentaja sanoo ääneen (tai useimmiten huutaa) liikkeellelähdön ilmoittavat komennot (esimerkiksi: ""Down!"" – ""Set!"" – ""Hut, Hut!""). Sovitusta merkistä sentteri antaa aloitussyötön, ja tavallisimmin pelinrakentaja perääntyy muutaman askeleen taaksepäin joko heittääkseen pallon laitahyökkääjälle () tai ojentaakseen pallon keskushyökkääjälle (), joka yrittää kuljettaa palloa eteenpäin kohti vastustajan maalialuetta.


title: Pelinrakentaja

text: Pelinrakentaja on myös vastuussa sentterin lisäksi hyökkäyksen linjan blokkauskuvioiden kutsumisesta ja mahdollisista pelikuvion muutoksista aloituslinjassa. Mikäli valittu hyökkäyskuvio ei pelinrakentajan mielestä ole paras mahdollinen hänen näkemäänsä puolustuksen ryhmitystä vastaan, pelinrakentajalla on yleensä mahdollisuus muuttaa valittu hyökkäyskuvio toiseksi aloituslinjassa kutsumalla ääneen () uutta kuviota vastaava koodi, kuten "Sininen 327" tai "Punainen 14". Tavallisesti koodien avulla juoksupeli vaihdetaan heittopeliksi tai vaihdetaan esimerkiksi juoksupelin suunta. Uuden kuvion koodin kuultuaan muut hyökkäyksen pelaajat tietävät välittömästi uuden tehtävänsä ilman aloituskokousta – esimerkiksi linjamiehillä blokattava puolustaja saattaa vaihtua toiseksi, laitahyökkääjien juoksema kuvio voi muuttua tai keskushyökkääjä tietää jäädä avustamaan linjamiehiä heittoblokkauksessa.


title: Pelinrakentaja

text: Pelinrakentajan vastuulla on myös ottelun kokonaisajan sekä pelikellon tarkkailu. Jokainen hyökkäyskuvio pitää saada liikkeelle 40 (tai yliopistosäännöissä 25) sekunnin kuluessa edellisestä. Pelinrakentaja voi pysäyttää kellon heittämällä pallon tahallisesti maahan jalkojensa juureen (), jolloin hyökkäys menettää yhden yrityksen edetä 10 jaardia, mutta pelikello pysähtyy (epäonnistunut heittopeli pysäyttää aina pelikellon). Jos joukkueella ei ole enää yhtään aikalisää jäljellä, edellä mainittu voi olla ainoa keino pysäyttää kello ennen varsinaisen peliajan loppumista. Vastaavasti johtoasemassa joukkueen pelinrakentaja voi aloitussyötön jälkeen polvistua pallon kanssa, jotta peliaikaa saataisiin kulumaan mahdollisimman paljon (kentän rajojen sisäpuolelle päättyvissä juoksupeleissä, joihin polvistuminenkin lasketaan, peliaika jatkuu ilman katkoa). Tällöin yritetään estää vastustajaa saamasta uutta hyökkäysvuoroa ennen peliajan loppumista.


title: Pelinrakentaja

text: Englanninkielisen termin "quarterback" etymologia liittyy skotlantilaisen rugbyn termistöön. Skotlantilaisessa rugbyssä takakentän pelipaikkojen nimet määräytyivät lähinnä sen mukaan, kuinka kaukana aloitusmuodostelmaan ryhmittynyt pelaaja oli aloituslinjasta. "Full back" oli takimmainen pelaaja aloituslinjasta katsoen, joten "half back" asettui noin full backin ja aloituslinjan puoliväliin. "Quarter back" oli siis noin neljäsosamatkan päässä aloituslinjasta verrattuna "full backin" etäisyyteen.


title: Pelinrakentaja

text: Kun englantilais-irlantilainen rugby-terminologia otettiin laajamittaiseen käyttöön ("half back", "three-quarters back" ja "fullback"), termi "quarter back" jäi ainoastaan amerikkalaisen jalkapallon sanastoon.


title: Scott Lautanen

text: Scott Lautanen on sukujuuriltaan suomalainen yhdysvaltalainen televisio-ohjaaja ja tuottaja. Lautanen on ohjannut jaksoja muun muassa televisiosarjoihin "", "", "Sarah Connorin aikakirjat", "Moonlight" sekä "Num3rot". Lautanen on naimisissa 20th Century Fox Film Corporationin televisiotuotannon varapuheenjohtajan Michelle Lautasen kanssa.


title: Skedsmo

text: Skedsmo on kunta Norjassa, Akershusin läänissä. Nykyisin se on käytännössä Oslon esikaupunki. Skedsmon keskustaajaman nimi on Lillestrøm. Lillestrøm sai kaupunkioikeudet 1997. Skedsmo on Norjan nopeimmin kasvavia alueita: vuonna 2005 väestönkasvua oli 2,6%, ja 2006 kasvuvauhdiksi arvioitiin 3,2 %. Tammikuussa 2013 tehdyn väestönlaskennan mukaan Skedsmossa oli 50 532 asukasta ja Skedsmo oli Norjan 14. suurin kaupunki asukasluvulla mitattuna.


title: Skedsmo

text: Skedsmolla on ollut merkittävä rooli Norjan teollistumisessa: Strømmenin konepajalla tehtiin maan ensimmäiset junat, ja Kjellerissä toimi lentokonetehdas toiseen maailmansotaan asti. Lillestrømissä on edelleen puunjalostusteollisuutta.


title: Srilankannorsu

text: Srilankannorsu eli ceyloninnorsu ("Elephas maximus maximus") on yksi aasiannorsun alalajeista. Se on alalajeista tummin ja suurin. Uhanalaisia srilankannorsuja on Sri Lankan saarella enää noin 3 160–4 405 yksilöä. Niistä 2000-2870 elää erilaisilla suojelualueilla, mutta tämä luku saattaa olla arvioitu liian alhaiseksi.


title: Sumatrannorsu

text: Sumatrannorsu ("Elephas maximus sumatrensis") on yksi aasiannorsun alalajeista. Se on luokiteltu erittäin uhanalaiseksi. Elinympäristönään Sumatran saarta käyttävät sumatrannorsut ovat muita aasiannorsun alalajeja pienempiä ja vaaleampia. Sumatrannorsut hankkivat ravintonsa mm. kahlaamalla soille etsimään meheviä ruohoja.


title: Glenn Roeder

text: Glenn Roeder (s. 13. joulukuuta 1955 Woodford, Essex, Englanti) on englantilainen jalkapallovalmentaja ja entinen puolustaja.


title: Glenn Roeder

text:
Roeder aloitti uransa Leyton Orientissa 1973. Hän pelasi seurassa 115 ottelua ennen siirtymistään Queens Park Rangersiin 1978. Roeder toimi joukkueen kapteenina sen selviytyessä FA Cupin finaaliin 1982. Roeder ei itse kuitenkaan voinut osallistua finaaliotteluaan saamansa pelikiellon vuoksi.
1983 Roeder siirtyi Newcastle Unitediin. Hän pelasi Newcastlessa kuusi vuotta ja 193 ottelua.
Newcastlen jälkeen Roeder pelasi vielä Watfordissa ja Gillinghamissa.


title: Glenn Roeder

text:
Roeder aloitti valmennusuransa Gillinghamin pelaajavalmentajana 1992. Alku valmennusuralle ei ollut lupaava, sillä Roederin luotsaama Gillingham voitti vain 13 kauden 51 ottelusta ja joukkue vältti vain vaivoin putoamisen sarjatasoa alemmaksi. Roeder sai kauden päätteeksi potkut.
Kauden 1993–1994 alussa Roeder palasi vanhaan seuraansa Watfordiin päävalmentajaksi Steve Perrymanin lähdön jälkeen. Kaudella 1994–1995 Watford taisteli noususta valioliigaan, mutta jäi kalkkiviivoilla pois pudotuspeleistä.
Seuraavalla kaudella tahti ei ollut yhtä kovaa ja helmikuussa 1996 Roeder sai potkut joukkueen valuttua ykkösdivisioonan häntäpäähän.


title: Glenn Roeder

text:
Roeder jatkoi valmennusuraansa West Hamissa nuorisojoukkueen valmentajana viiden vuoden ajan. Kesän korvalla 2001 Roeder nousi ykkösjoukkueen päävalmentajaksi Harry Redknappin salaperäisen lähdön jälkeen.
Kausi 2001–2002 sujui loistavasti ja Roeder johdatti West Hamin seitsemänneksi valioliigassa.


title: Glenn Roeder

text:
Kautta 2002–2003 leimasivat Roederin epäonnistuneet hankinnat. Roeder hankki seuraan Tomas Repkan, David Jamesin ja Don Hutchinsonin. Jamesin ja Hutchinsonin kohtaloksi koituivat loukkaantumiset ja Repka sortui jatkuviin kurinpidollisiin ongelmiin. Lisähuola toivat Paolo Di Canion ja Frédéric Kanoutén henkilökohtaiset ongelmat.
Kapea pelaajamateriaali aiheutti lopulta West Hamin putoamisen ykkösdivisioonaan kauden päätteeksi.


title: Glenn Roeder

text: Roeder oli kesän 2003 sivussa päävalmentajan tehtävistä aivokasvaimen vuoksi. Roeder selvisi vakavasta taudista ja palasi töihin kauden 2003–2004 alkaessa. Kehno alkukausi kuitenkin tiesi Reoderille potkuja.


title: Glenn Roeder

text: Roeder palasi valmennustehtäviin kesällä 2005 kun Newcastle United FC palkkasi hänet nuorisojoukkueen päävalmentajaksi. Roeder nousi joukkueen päävalmentajaksi helmikuussa 2006 kun Graeme Souness sai potkut. Roeder apunaan Alan Shearer käänsi joukkueen kelkan ja Newcastle sijoittui kauden 2005–2006 päätteeksi valioliigassa seitsemänneksi.


title: Glenn Roeder

text: Roederista haluttiin tehdä päävalmentaja kaudeksi 2006–2007, mutta esteeksi muodostui UEFA Pro lisenssin puuttuminen. Newcastle puolusti Roederia vedoten aivokasvaimeen, joka keskeytti lisenssin suorittamisen. Roeder nimitettiin seuran päävalmentajaksi toukokuussa 2006.


title: Glenn Roeder

text: Roederin ensimmäinen täysi kausi Newcastlen peräsimessä alkoi kehnosti eikä joukkue ole yltänyt suuriin saavutuksiin. Roeder sai balsamia haavoihin kun joukkue voitti kauden 2006–2007 UEFA Intertoto Cupin.


title: Glenn Roeder

text: Roeder erosi Newcastlesta 6. toukokuuta 2007 seuran voitettua vain yhden kymmenestä pelaamastaan ottelusta.


title: Glenn Roeder

text: Norwich City ilmoitti 30. lokakuuta 2007 lehdistötilaisuudessa nimittäneensä Glenn Roederin uudeksi managerikseen kolmen viikon etsinnän jälkeen. Roeder allekirjoitti kaksi ja puoli vuotta kestävän sopimuksen. Roederin ensimmäinen peli Norwichissa oli tasapeliin 2–2 päättynyt East Anglian paikalliskamppailu Ipswichia vastaan 4. marraskuuta 2007. Glenn Roederin sopimus purettiin 14. tammikuuta 2009 huonosti alkaneen kauden jälkeen ja Charltonille FA-Cupin uusintaottelussa kärsityn tappion jälkeen.


title: Sisilian kuningaskunta

text: Sisilian kuningaskunta (Italiaksi: Regno di Sicilia, Latinaksi: Regnum Siciliae, Katalaaniksi: Regne de Sicília, Sisiliaksi: Regnu di Sicilia) oli historiallinen valtio eteläisessä Italiassa. Sen perusti normannihallitsija Roger II vuonna 1130, ja valtio oli olemassa vuoteen 1861 asti. Sisilian kuningaskunta käsitti Sisilian pääsaaren lisäksi koko Mezzogiornon (Etelä-Italia), joskin toisinaan niemimaan alueita hallittiin Sisilian saaresta erillisinä. Sisilian kuningaskunnan kruunu joutui usein ulkopuolisen monarkin, kuten Espanjan kuninkaan tai Pyhän saksalais-roomalaisen keisarikunnan keisarin haltuun. Sisilian kuningaskunnan seuraaja, Molempain Sisiliain kuningaskunta, liitettiin lopulta Italiaan valtion yhdistyessä 1861.


title: Sisilian kuningaskunta

text: Apulian herttuan Vilhelm II:n kuoltua 1127 Sisilian kreivi Roger II yhdisti Apulian herttuakunnan ja Sisilian kreivikunnan. Roger II asettui tukemaan vastapaavi Anacletus II:sta ja sai tältä kruunauksen Sisilian kuninkaaksi joulupäivänä 1130. Roger taisteli seuraavan vuosikymmenen kuninkuuttaan vastustavia keisaria, paavia ja sisäisiä kapinallisia vastaan, mutta sai lopulta Mignanon rauhassa 1139 vahvistuksen kuninkuudelleen varsinaiselta paavilta. Keskitetyn hallinnon luonutta Rogeria seurasi hänen poikansa Vilhelm I Paha, joka murskasi aatelisten kapinat ja sai liikanimensä heitä tukeneilta kronikoitsijoilta.


title: Sisilian kuningaskunta

text: Vilhelm I:n kuollessa 1166 hänen poikansa Vilhelm II oli vielä lapsi. Vilhelm II:n sijaishallitsijakauden aikana valtakunta ajautui kaaokseen, joka lähes kaatoi hallitsijasuvun. Lopulta järjestys kuitenkin palautui ja Vilhelmin kaksi vuosikymmentä kestänyttä hallitsijakautta pidetään lähes jatkuvana rauhan ja kukoistuksen aikana. Hänen kuolemansa ilman perillistä 1189 ajoi kuitenkin valtakunnan kaaokseen. Roger II:n tyttären Constancen nainut keisari Henrik VI valloitti kuningaskunnan ja kruunu siirtyi 1194 Hohenstaufen-suvulle. Hauteville-suvun verenperintö siirtyi kuitenkin Constancen kautta seuraavalle hallitsijalle, keisari Fredrik II:lle.


title: Sisilian kuningaskunta

text: Myöhemmän keisarin Fredrik II:n valtaannousu lapsena Sisilian kuninkaaksi (nimellä Fredrik I) 1197 vaikutti suuresti Sisilian tulevaan historiaan. Maassa, joka oli perinteisesti monarkin keskitetysti hallitsema, aiheutti kuninkaan nuori ikä vakavan valtatyhjiön. Fredrik II:n sijaishallitsijat joutuivat sotimaan vallantavoittelija Briennen Walter III:sta ja tämän liittolaisia vastaan vuosina 1202-1207, kunnes Fredrikin asema oli turvattu.


title: Sisilian kuningaskunta

text: Fredrik II rakensi lainsäädäntötyössä isoisänsä Roger II:n nk. Arianon käräjillä vuonna 1140 aloittamien lakireformien perustalle. Hänen tavoitteensa olivat nähtävillä jo Capuan käräjillä (1220), mutta saivat lopullisen muotonsa Melfin asetuksissa (tunnettu myös nimellä Liber Augustalis, 1231). Ne sisälsivät lakikokoelman, jotka tekivät Sisiliasta absoluuttisen monarkian, ensimmäisen keskitetyn valtion Euroopassa feodalismin synnyn jälkeen ja toimivat esimerkkeinä tulevalla lainsäädännölle. Liber Augustalis säilyi Sisilian lain pohjana vuoteen 1819.


title: Sisilian kuningaskunta

text: Fredrik II rakennutti myös Castel del Monten ja vuonna 1224 perusti Napolin yliopiston (nykyisin Università Federico II), joka oli vuosisatoja ainoa yliopisto eteläisessä Italiassa.


title: Sisilian kuningaskunta

text: Hohenstaufenin ja paavin välinen riita johti vuonna 1226 Anjoun herttuan Kaarle I:n suorittamaan Sisilian valtaukseen. Ranskalaisen hallitusvallan ja verotuksen vastustus johti vuonna 1282 Sisilian iltamessuksi kutsuttuun kapinaan, jonka yhteydessä Aragonian Pedro III valloitti Sisilian. Syttynyt Sisilian iltamessun sota kesti vuonna 1302 solmittuun Caltabellottan rauhaan. Rauha jakoi Sisilian kuningaskunnan kahtia. Sisilian saari (jota kutsuttiin "Sisilian kuningaskunnaksi majakan takana") siirtyi Fredrik III:lle ja niemimaan alueet (joita kutsuttiin omana aikanaan Sisilian kuningaskunnaksi, mutta jota myöhemmät historioitsijat ovat kutsuneet Napolin kuningaskunnaksi) siirtyivät Kaarle II:lle.


title: Sisilian kuningaskunta

text: Aragonian kuninkaiden sukulaiset hallitsivat Sisiliaa erillisenä kuningaskuntana vuoteen 1409, jonka jälkeen se liitettiin Aragonian kruunuun. Alfonso V yhdisti kaksi kuningaskuntaa väkivalloin piirittämällä ja valloittamalla Napolin 26. helmikuuta 1443. Jälleenyhdistyneen Sisilian kruunua hallitsivat Aragonian kuninkaat vuoteen 1516, jonka jälkeen se oli Espanjan kuninkailla vuoteen 1707. Pyhän saksalais-roomalaisen keisarikunnan keisarit pitivät kruunua vuosina 1707-1735, kunnes Parman herttua, myöhempi Espanjan kuningas Kaarle hyökkäsi Napoliin ja otti kruunun tittelinään "Kaarle VII, Napolin ja Sisilian kuningas". Hänen jälkeläisensä hallitsivat kuningaskuntaa Italian vuonna 1861 tapahtuneeseen yhdistymiseen asti. Vuosien 1816 ja 1861 välillä maa tunnettiin nimellä Molempain Sisiliain kuningaskunta.


title: Borneonnorsu

text: Borneonnorsu ("Elephas maximus borneensis") on Borneon saaren koillisosassa Sabahissa elävä aasiannorsun populaatio, jonka alkuperä ja luokittelu ovat pitkään olleet kiistanalaisia. Borneonnorsuja on Malesian ja Indonesian valtioiden alueille jakautuneena yhteensä noin 1500 yksilöä.


title: Borneonnorsu

text: Borneonnorsu eroaa muista aasiannorsuista mm. pienemmän kokonsa, suurempien korvien, suorempien syöksyhampaiden, pidemmän hännän ja yleisesti pyöreämmän muotonsa puolesta.


title: Borneonnorsu

text: Historiallisten tietojen mukaan borneonnorsu kuitenkin polveutuu Sulun sulttaanin 1600-luvulla saarelle tuomista kesytetyistä ykslöistä, ja olisi näin eronnut joko intian- tai sumatrannorsusta korkeintaan muutamia satoja vuosia sitten. Sen alalajiasema ja suojeluarvo on siksi kiistetty.


title: Borneonnorsu

text: DNA:n perusteella borneonnorsu kuitenkin näyttää edustavan pitkään, satoja tuhansia vuosia muista erossa elänyttä itsenäistä kehityslinjaa, joka eroaa yhtä paljon kuin muut alalajit toisistaan. Sen suojeluarvo on siksi korkea. Sen onkin epäilty polveutuan sukupuuttoon kuolleeksi oletetusta jaavannorsusta, jonka ihminen olisi siirtänyt Borneolle ennen sen häviämistä alkuperäiseltä elinsaareltaan Jaavalta.


title: Mulkkusaaret

text: Mulkkusaaret ovat kolme lähekkäistä Paltamoon kuuluvaa saarta Oulujärvellä. Saaret sijaitsevat Oulujärven Paltaselällä Tevän saaren koillispuolella, noin viisi kilometriä Melalahden kylältä eteläkaakkoon ja noin yhdeksän kilometriä Kajaanin Paltaniemen kylältä pohjoiskoilliseen. Saaret muodostavat koillis-lounaissuuntaisen peräkkäisten saarten ketjun. Saaria peittää pääasiassa havumetsä, ja osa saarten rannasta on avokalliota. Eteläisimmän saaren länsirannalla on laavu.


title: Uinti kesäolympialaisissa 1904

text: Kesäolympialaisissa 1904, St. Louisissa, uitiin yhdeksän uintimatkaa, ainoastaan miehille. Ainoan kerran olympialaisten historiassa uintimatkat mitattiin jaardeina. Kilpailut järjestettiin 4.-6. syyskuuta.


title: Intiannorsu

text: Intiannorsu ("Elephas maximus indicus") on yksi aasiannorsun alalajeista. Lisäksi intiannorsu on aasiannorsun eli koko lajin vanha nimitys. Intiannorsun pääasiallinen elinalue rajoittuu Intian alueelle, mutta lajia esiintyy pieninä populaatioina myös muun muassa Bangladeshissa, Bhutanissa, Vietnamissa, Kiinassa (hävinnyt luonnosta), Nepalissa, Kambodžassa, Malesiassa, Laosissa ja Thaimaassa.


title: Tevä

text: Tevä tai Teväsaari on saari Oulujärven Paltaselällä Paltamon kunnassa Kainuussa. Saari sijaitsee noin kahdeksan kilometriä Kajaanin Paltaniemen kylältä pohjoiseen ja noin yhdeksän kilometriä Paltamon kirkonkylältä lounaaseen. Saari on asumaton lukuun ottamatta kesäasuntoja.


title: Tevä

text: Tevä muodostuu kahdesta laajemmasta maa-alasta, joita yhdistää kapea soinen kannas. Kannaksen poikki on aikoinaan kaivettu kanava, joka on lyhentänyt venematkaa Melalahdesta Paltaniemelle. Saaren korkeimmat kohdat nousevat noin viisi metriä Oulujärven keskimääräisen pinnantason yläpuolelle. Kesäasunnot sijaitsevat saaren pohjoisilla rannoilla. Saaren luoteiskärjessä, Purjeniemessä, sijaitsee vanha tervahauta.


title: Uverworld

text:
UVERworldin kappale "D-tecnolife" on "Bleach"-animesarjan toisena aloituslauluna. UVERworldin toinen julkaisu, "CHANCE!", pääsi "" -PSP-peliin, Gekidou oli D.Gray-Manin neljäs aloitustunnari ja "Colors of the Heart" "Blood+"-animesarjan aloitukseen.
Yhtyeen kappale "Core Pride" sai paikan Ao no Exorcist (Blue Exorcist)
animesarjan aloituskappaleena jaksoissa 1 - 13.


title: Uverworld

text: UVERworld perustettiin vuonna 2003 ja tunnettiin nimellä "Sangoku Road". Yhtye koostui alun perin seitsemästä jäsenestä, ja julkaisi demo CD:n, joka myi 3 000 kappaletta. Valitettavasti saksofonisti, Seika, jätti ryhmän. Hänen lähtönsä jälkeen Ace∞trigger nimesi itsensä TAKUYA∞:ksi ja yhtye nimesi itsensä UVERworld:iksi.


title: Uverworld

text: Vuonna 2005 yhtye teki sopimukset gr8! records:in kanssa, joka kuuluu Sony Music Records:siin. Yhtye teki debyyttinsä singlellä ”D-tecnoLife”, josta tuli toinen alkuteema Bleach-animesarjaan. Kolmen kuukauden päästä UVERworldin toisesta singlestä, "CHANCE!":ta, tuli alkuteema PSP:n "Bleach: Heat the Soul 2" -peliin ja viimeinen single julkaistiin vuonna 2005.


title: Uverworld

text: 25.1.2006 heidän kolmas singlensä, "just Melody", päätyi Oricon -listan sijalle 17. Kolme viikkoa myöhemmin UVERworldin ensimmäinen albumi, ”Timeless”, julkaistiin ja sijoittui toptenin sijalle 5, myyden 60 000 kappaletta. Seika teki lyhyen paluun tälle albumille, soittaen saksofonia raidalla 5, Yasashisa no Shizuku. Kolmen kuukauden tauon jälkeen UVERworld julkaisi "Colors of the Heart"in alkuteemaksi animesarjaan nimeltä "BlOOD+". Single pääsi listan kolmanneksi ollen näin tähän mennessä UVERworldin korkeimmalle päässein single. Heidän viides singlensä, SHAMROCK, julkaistiin elokuun 2. ja siitä tuli J-Drama Dance☆Drill:in lopputeema. Yhtyeen kuudes single, nimeltään "Kimi No Suki na Uta" julkaistiin 15.11.2006 ja siitä tuli TV-sarja "Koi Suru Hanikami!" teema. Se oli UVERworldin ensimmäinen balladisingle ja nousi Oricon -listalla sijalle kaksi. Se myi 70 000 kappaletta.


title: Uverworld

text: Helmikuun 21. 2007 UVERworld julkaisi uuden albumin nimeltä BUGRIGHT. Sillä on yhtyeen uusimmat singlet, jotka julkaistiin Timeless:in jälkeen, myös heidän laulunsa Death Note~The Last Name -soundtrackilta.


title: Uverworld

text: ”endscape” julkaistiin singlenä toukokuun 30. 2007, ja siitä tuli Toward the Terra -sarjan alkuteema.


title: Uverworld

text: UVERworld on sittemmin julkaissut kuusi albumia, "AwakEVE" (2009), "LAST" (2010), "LIFE 6 SENSE" (2011), "THE ONE" (2012), "Ø CHOIR" (2014) ja "TYCOON" (2017), sekä useita singlejä. Seika palasi yhtyeeseen vuonna 2014.


title: Maria Sid

text: Maria Charlotta Sid-Achrén (s. 13. toukokuuta 1968 Helsinki) on suomalainen näyttelijä, ohjaaja ja Tukholman kaupunginteatterin varajohtaja. Hän asuu ja työskentelee sekä Suomessa että Ruotsissa.


title: Maria Sid

text: Sid on näytellyt Åbo Svenska Teaterissa, missä hänellä oli pääroolit musikaaleissa "My Fair Lady" ja "Cancan". Helsingin Svenska Teaternissa hän on näytellyt muun muassa näytelmissä "Topelius", "Teaterbåten" ja "Cellofan". Sid on työskennellyt myös ohjaajana, ja hänen suurin ohjaustyönsä oli vuonna 2003 musikaalissa "My Fair Lady" Svenska Teaternissa. Hän on ohjannut myös 2009 "Play Me" -musikaalin (Svenska Teatern), sekä Äidinmaa-näytelmän 2017 Espoon kaupungintetterissa ja Chess på Svenska -musikaalin Svenska Teaterniin vuonna 2018


title: Maria Sid

text: Sid hän näytellyt televisiossa "Donna Paukku" -televisiosarjan nimiroolista sekä televisiosarjasta "Karjalan kunnailla". SVT esitti 2008–2009 sarjaa "Oikeutta ja rakkautta Fagervikissa", jossa Sid oli pääroolissa.


title: Maria Sid

text: Sid aloitti Tukholman kaupunginteatterin varajohtajana 1. lokakuuta 2018.


title: Maria Sid

text: Sid asuu Ruotsissa puolisonsa, oopperalaulaja-viulisti Peter Achrénin kanssa. Heillä on kaksi yhteistä lasta, minkä lisäksi Sidillä on yksi lapsi ensimmäisestä avioliitostaan.


title: Roksitromysiini

text: Roksitromysiini on makrolidiryhmään kuuluva puolisynteettinen antibiootti. Makrolidiantibioottien ryhmän perusrakenteena on makrosyklinen laktonirengas. Roksitromysiinin vaikutusmekanismina on sitoutuminen bakteerien ribosomeihin ja niiden proteiinisynteesin esto. Roksitromysiinillä hoidetaan esimerkiksi hengitystieinfektioita, virtsatieinfektioita sekä iho- ja pehmytkudosinfektioita.


title: Roksitromysiini

text:
Roksitromysiini tuli markkinoille 1990-luvun alussa, ja se on osittain syrjäyttänyt erytromysiinin käytön. Erytromysiinin tavoin roksitromysiini jakautuu erinomaisesti kudoksiin, sijoittautuu tulehdussolujen sisään ja metaboloituu maksassa. Sen imeytyminen tosin on nopeampaa ja puoliintumisaika pitkäkestoisempi kuin erytromysiinillä. Tavanomainen annos on 1 tabletti aamuisin ja 1 tabletti iltaisin, Roksitromysiinin pitkä vaikutusaika mahdollistaa myös annostelun kerran vuorokaudessa. Lääkkeen haittavaikutuksia ovat muun muassa pahoinvointi, vatsakivut, ripuli, päänsärky, huimaus ja nokkosihottuma.
Roksitromysiini erittyy äidinmaitoon, joten imettäminen tai hoito kyseisellä lääkeaineella suositellaan lopetettavaksi.


title: Roksitromysiini

text: Roksitromysiinin kanssa samanaikaisesti ei suositella käytettäväksi muun muassa seuraavia lääkeaineita: astemitsoli, sisapridi, pimotsidi, ergotamiini, dihydroergotamiini ja terfenadiini.


title: Roksitromysiini

text: Roksitromysiinin kemiallinen kaava on CHNO, moolimassa 837,047 g/mol ja CAS-numero 80214-83-1.


title: Roksitromysiini

text: Suomessa roksitromysiinia myydään nimillä Surlid®, Roxithromycin Copyfarm® ja Roxithromycin Sandoz® (aiemmin myös nimellä Roxibion).


title: Gump Worsley

text: Lorne John "Gump" Worsley (14. toukokuuta 1929, Montreal, Québec, Kanada – 26. tammikuuta 2007 St. Hyacinthe, Québec) oli kanadalainen jääkiekkomaalivahti.


title: Gump Worsley

text: Worsley pelasi NHL:ssä kaudet 1952–1974. Uransa hän aloitti New York Rangersissa, jossa voitti heti ensimmäisellä kaudellaan Calder Trophyn NHL:n parhaana tulokkaana. Seuraavaksi kaudeksi hänet lähetettiin kuitenkin WHL-liigassa pelanneeseen Vancouver Canucksiin. Syksyllä 1954 Worsley palasi Rangersiin, jossa pelasi seuraavat yhdeksän kautta.


title: Gump Worsley

text: Vuonna 1963 Worsley kaupattiin Montreal Canadiensin yhdessä Leon Rochefortin, Dave Balonin ja Len Ronsonin kanssa. Vaihdossa Rangers sai toisen tulevan Hockey Hall of Fame -maalivahdin Jacques Planten, Phil Goyetten ja Donny Marshall. Montrealissa Worsley pelasi runsaat kuusi kautta, jonka aikana hän torjui Canadiensin neljään Stanley Cup -voittoon. Tuona aikana hänet palkittiin myös kahdesti Vezina Trophyllä, joka annettiin maalivahdille, jonka joukkue oli päästänyt vähiten maaleja.


title: Gump Worsley

text: Lentopelosta kärsinyt Worsley päätti lopettaa uransa kesken kautta 1969–1970, sillä NHL-ohjelma vaati jatkuvaa lentämistä. Minnesota North Starsin toimitusjohtaja Wren Blair onnistui kuitenkin taivuttamaan Worsleyn vielä palaamaan kaukaloon saman kauden aikana. Worsley lopetti virallisesti uransa 44-vuotiaana vuonna 1974. Hänet muistetaan myös viimeisinä maalivahteina, jotka pelasivat ilman kasvosuojusta (maskia). Worsley käytti kasvosuojusta vain viimeisissä kuudessa ottelussaan (Andy Brown oli viimeinen ilman kasvosuojusta pelannut NHL-maalivahti).


title: Gump Worsley

text: Yhteensä Worsley pelasi NHL:ssä 861 runkosarjan ottelua, joista voitti 335 ja hävisi 352. Hän jakaa 352 häviöllään NHL-ennätyksen Curtis Josephin kanssa. Nollapelejä Worsley torjui 43 ja pudotuspeleissä hän pelasi 66 ottelussa, joista voitti 40. Worsley valittiin vuonna 1980 Hockey Hall of Fameen.


title: Gump Worsley

text: Worsley kuoli 26. tammikuuta 2007 St. Hyacinthenessä. Hän oli aiemmin viikolla joutunut sairaalahoitoon saatuaan sydänkohtauksen.


title: Välikari (Haukipudas)

text: Välikari on karikon ympäröimä saari Perämerellä Martinniemen kaupunginosassa Oulussa noin kilometrin etäisyydellä mantereesta. Lähimmät saaret ovat Kriisi ja Laitakari. Välikarissa on muutamia loma-asuntoja. Saaressa on kasvaa kuusimetsää ja katajia.


title: Välikari

text: Välikari voi tarkoittaa seuraavia maantieteellisiä kohteita:


title: Long Islandin taistelu

text: Long Islandin taistelu käytiin Yhdysvaltain vapaussodassa 27. elokuuta 1776. Taistelu oli ensimmäinen Yhdysvaltain itsenäisyysjulistuksen allekirjoituksen jälkeen ja koko sodan suurin.


title: Long Islandin taistelu

text: Taistelun tuloksena amerikkalaiset vetäytyivät Long Islandilta ja brittijoukot pääsivät hyökkäämään New Yorkiin.


title: Long Islandin taistelu

text: Vetäydyttyään Bostonista 17. maaliskuuta 1776 Britannian kuninkaallinen laivasto vetäytyi Nova Scotiaan. Kenraaliluutnantti George Washington ennakoi brittien hyökkäävän seuraavaksi New Yorkin kaupunkiin. Hän asetti 19 000 sotilasta asemiin Long Islandille ja Manhattanille, joissa linnoituksia myös vahvistettiin..


title: Long Islandin taistelu

text: Yhdysvaltain itsenäisyysjulistus oli hyväksytty siirtokuntien kongressissa 4. heinäkuuta 1776 Philadelphiassa. Samoin heinäkuussa britit olivat perustaneet toimintansa päämajan Staten Islandille..


title: Long Islandin taistelu

text: Brittien ylipäällikkö kenraaliluutnantti William Howe sekä operatiivisesta johtamisesta vastanneet kenraalimajurit Charles Cornwallis ja Henry Clinton johtivat alun perin 4 000 sotilaan armeijaa, jota vahvistettiin seitsemän viikon aikana tuomalla amiraali Richard Howen johtamilla yli 20 000 sotilaalla.


title: Long Islandin taistelu

text: Washington sai ilmoituksen brittien aikeista ylittää Brooklynin ja Staten Islandin välinen kapea salmi 22. elokuuta 1776. Puolet Washingtonin armeijasta puolusti Long Islandia kenraalimajuri Israel Putnamin johdolla ja loput Manhattania. Clintonin johdattamana brittijoukot onnistuivat 27. elokuuta yllättämään Putnamin joukkojen vasemman sivustan. Amerikkalaisten puolustus romahti nopeasti. Muut brittien kolonnat yhtyivät hyökkäykseen ja saivat huonosti koulutetut vapaaehtoisjoukot vetäytymään. Vain taaimmaisessa puolustuslinjassa olleet marylandiläiset joukot pelastuivat brittien hyökkäyksiltä ja välttyivät vangitsemiselta.


title: Long Islandin taistelu

text: Brittien suureksi yllätykseksi amerikkalaiset evakuoivat joukkonsa 30. elokuuta 1776 Long Islandilta yön pimeyden ja aamulla nousseen sankan sumun turvin. Tappiosta huolimatta yli 9 000 sotilaan menestynyt pelastaminen sotavankeudelta toi Washingtonille ylistystä rintaman molemmin puolin.


title: Waiting for the Dawn

text: Waiting for the Dawn on Kotipelto-yhtyeen ensimmäinen albumi. Se julkaistiin Suomessa vuonna 2002 Kotipellon oman High and Loud -levy-yhtiön kautta, ja sijoittui Suomen albumilistalla parhaimmillaan sijalle 12. Muualla maailmassa albumin julkaisi Century Media lukuun ottamatta Japania, jossa julkaisija oli Avalon.


title: Waiting for the Dawn

text: "Waiting for the Dawnin" sanoitukset käsittelevät muinaista Egyptiä, ja samaa teemaa noudattelevan kansitaiteen on piirtänyt Iron Maidenille tekemistään töistä tunnettu Derek Riggs. Albumilla vierailee useita tunnettuja muusikoita kuten Michael Romeo, Roland Grapow, Arjen Anthony Lucassen, Janne Wirman ja Mika Karppinen.


title: Waiting for the Dawn

text:
Albumin Suomen-painoksella on bonuskappaleena "Book of the Dead" ja Japanin-painoksella "Secret Name". Kappaleesta "Beginning" julkaistiin single. ¹ Vain Suomen-painoksella.
² Vain Japanin-painoksella.
Single julkaistiin 15. maaliskuuta 2002 ja sijoittui parhaimmillaan Suomen singlelistan sijalle neljä. Kappale "Kadesh" on julkaistu vain tällä singlellä.


title: Coldness

text: Coldness on Kotipelto-yhtyeen toinen sooloalbumi. Se julkaistiin Suomessa vuonna 2004 Kotipellon oman High and Loud -levy-yhtiön kautta ja sijoittui Suomen albumilistalla parhaimmillaan sijalle neljä. Muualla maailmassa albumin julkaisi Century Media lukuun ottamatta Japania, jossa julkaisija oli Avalon. Japanin-painos sisältää bonuskappaleen "Beyond Dreams".


title: Coldness

text: Kappaleista "Reasons" ja "Take Me Away" julkaistiin single, ja ensin mainitusta kuvattiin myös musiikkivideo, jonka ohjasi Mikko Riikonen. __notoc__¹ Vain Japanin-painoksella.


title: Vanhasaksanpaimenkoira

text: Vanhasaksanpaimenkoira ("Altdeutscher Hütehund") on saksalainen paimenkoira. Se ei ole FCI:n hyväksymä koirarotu ja moni sen muunnoksista on katoamassa.


title: Vanhasaksanpaimenkoira

text: Hieman ennen nykyisen saksanpaimenkoiran jalostuksen alkamista Saksan eri alueilla oli omat paimenkoiransa: alkuperäisiin rotuihin kuuluivat muiden muassa baijerinpaimenkoira, eteläsaksanpaimenkoira, hannoverinvillapaimenkoira, hesseninpaimenkoira, thüringeninpaimenkoira ja württemberginpaimenkoira. Suurin osa niistä katosi yleiskansallisen saksanpaimenkoiran syntymän myötä. Nykyiset vanhat saksalaiset paimenkoiratyypit ovat näiden alkuperäisrotujen lähimpiä sukulaisia ja osittain myös niiden suoria jälkeläisiä.


title: Vanhasaksanpaimenkoira

text: Rodusta on seitsemän varsinaista muunnosta, joista ostdeutscher gelbbacke, schwarzer altdeutscher ja fuchs ovat oikeastaan saman tyyppimuunnoksen eri värivariaatioita. Kaikkia kolmea voi myös syntyä samaan pentueeseen. Kahdeksas ”muunnos”, stumper, ei oikeastaan ole oma muunnoksensa vaan yhteisnimitys muiden muunnosten töpöhäntäisille yksilöille.


title: Vanhasaksanpaimenkoira

text: Gelbbacke on yleisin Pohjois- ja Keski-Saksassa. Se on saanut nimen ”keltaposki” mustan karvapeitteensä kellertävän ruskeista merkeistä. Jotkut yksilöt muistuttavat pitkänomaista suomenlapinkoiraa. Tsekinpaimenkoiraa pidetään sen sukulaisrotuna. Muunnoksesta on kaksi erillistä variaatiota, itäinen "ostdeutscher gelbbacke" (black & tan itäsaksanpaimenkoira) ja eteläinen "süddeutscher gelbbacke" (black & tan eteläsaksanpaimenkoira). ”Vanhojen ja uhanalaisten kotieläinrotujen suojelujärjestö”, joka seuraa alkuperäisrotujen tilannetta, on listannut sen punaiselle listalle kategoriaan III eli uhanalainen.


title: Vanhasaksanpaimenkoira

text: Itäsaksalainen muunnos on kaikista vanhasaksanpaimenkoirista laajimmalle levinnyt, koska sitä pidetään erittäin hyvänä työkoirana. Sen karvapeite on pitkä ja säkäkorkeus on 55–60 senttimetriä. Sen black & tan -värityksen merkit vaihtelevat sävyltään keltaisesta punaiseen ja ruskeaan, ja se on saanut merkkivärityksen silmien yläpuolella sijaitsevien alueen vuoksi lempinimen ”nelisilmä”. Eteläsaksalainen muunnos taas on tyypiltään näistä kahdesta huomattavasti epäyhtenäisempi.


title: Vanhasaksanpaimenkoira

text: Harzer fuchs (harzinpaimenkoira) on kotoisin Harzin alueelta, jossa sitä käytettiin alun perin Harzin punaisen nautakarjan paimentamiseen. Myöhemmin se on toiminut myös lammaskoirana, ja se on nykyisin yleisin Pohjois- ja Keski-Saksassa. Sen työskentelyominaisuudet on onnistuttu säilyttämään ensiluokkaisina, ja se on työssään sinnikäs, nopea ja ketterä. Se on älykäs, valpas ja hieman varautunut. Puhtaana työkoirarotuna se ei sovellu pelkästään seurakoiraksi, vaan turhautuu jäädessään ilman rodunomaista toimintaa. Energisenä koirana sen liikunnan ja virikkeiden tarve on suuri.


title: Vanhasaksanpaimenkoira

text: Rotu on saanut ”Harzin kettua” tarkoittavan nimensä punertavasta väristään, joka vaihtelee vaaleasta kermasta nokisen punaiseen ja tummaan punaiseen. Sillä voi olla musta maski. Korvat ovat joko pystyt tai puolipystyt. Yleensä rotu on pitkäkarvainen, mutta myös karkeakarvaisia yksilöitä esiintyy. Sen säkäkorkeus on 50–60 senttimetriä ja paino 24–28 kiloa.


title: Vanhasaksanpaimenkoira

text: Aiemmin Saksassa oli enemmän erilaisia punaisia paimenkoiria, jotka kulkivat nimen ”fuchs” alla, mutta harzilainen muunnos on ainoa nykyisin elossa oleva. Kuten suurta osaa muistakin alkuperäisroduista, sitäkin uhkaa kuitenkin sukupuutto sen alkuperäisten tehtävien yhä vain vähetessä. Vanhojen ja uhanalaisten kotieläinrotujen suojelujärjestö on listannut sen punaiselle listalle kategoriaan III eli uhanalainen.


title: Vanhasaksanpaimenkoira

text: Kuhhundia, westfalenilaista muunnosta, käytetään nautojen paimentamiseen. Sana "kuhhund" tarkoittaakin lehmäkoiraa, ja nykyisin se kaitsee lähinnä maitoa tuottavia tai vasikoita imettäviä lehmiä. Alkuperältään se on hyvin vanha: se mainitaan Nassaun vanhoissa laissa jo vuonna 1465 laiduntavien kotieläinlaumojen vartijana. Se on itsevarma, älykäs ja sitkeä, ja sillä on voimakas paimennusvietti. Tämän dominoimaan pyrkivän ja itsenäisen rodun kouluttaminen vaatii kärsivällisyyttä ja selkeää johdonmukaisuutta, mutta oikein kasvatettuna se on omistajaansa kohtaan uskollinen, lempeä ja vaatimaton.


title: Vanhasaksanpaimenkoira

text: Muunnos on neliömäinen, ketterä, vankkapäinen ja taittokorvainen, ja muistuttaa saksanpaimenkoira-risteytystä. Pää on vankka ja lyhyt, otsapenger kohtalainen. Korvat ovat useimmiten puolipystyt, vaikka muunkin asentoisia toisinaan esiintyy. Raajat ovat hapsuttuneet ja karva on pitkää myös hännässä. Häntä voi olla luonnontöpö kuten muillakin vanhasaksanpaimenkoirilla. Säkäkorkeus on 45–55 senttimetriä. Väri vaihtelee fawnista punaruskeaan, jossa voi olla mustat karvankärjet soopelin tapaan. Erilaisia merkkejä, kuten mustaa maskia ja pieniä valkoisia merkkejä, esiintyy. Vanhojen ja uhanalaisten kotieläinrotujen suojelujärjestö on listannut sen punaiselle listalle kategoriaan I eli äärimmäisen uhanalainen, eikä vuonna 2006 ollut olemassa kuin 30-40 puhdasrotuista yksilöä.


title: Vanhasaksanpaimenkoira

text: Muunnoksesta on kaksi erillistä paikallisvariaatiota, "westerwälder kuhhund" (westerwaldinkarjakoira) ja "siegerländer kuhhund" (siegerlandinkarjakoira), joista kumpaakin käytettiin työkoirana kotiseudullaan aina 1900-luvun lopulle saakka. Ensiksi mainittu paimensi karjaa laitumilla ja jälkimmäinen vastaavasti ohjasi ja vartioi laumaa tammimetsien keskellä.


title: Vanhasaksanpaimenkoira

text: Schafpudel eli "hütepudel" (villapaimenkoira) on yksi alkuperäisimmistä muunnoksista, ja sillä oli todennäköisesti sama kantarotu kuin hannoverinvillapaimenkoiralla. Se on kotoisin ”Saksan alangoilta” eli käytännössä alueelta Frieslandista Mecklenburg-Etu-Pommeriin, ja nykyisin se on levinnyt Saksan kaikkiin osiin. Se on sukua muille samannäköisille eurooppalaisille lammaskoirille, kuten schapendoesille, polski owczarek nizinnylle, pulille, bergamascolle, pyreneittenpaimenkoiralle ja katalonianpaimenkoiralle. Koska lammaskauppa Saksan ja Unkarin välillä oli vilkasta, varsinkin puli-teorialle on hyvät perusteet. Schafpudel on työssään sitkeä, älykäs, nopea, innokas ja ketterä paimentaja. Kotioloissa se on omistajaansa kiintynyt, oppivainen, valpas ja normaalisti ihmisiä kohtaan ystävällinen ja rakastava, mutta siitä saa kuitenkin myös hyvän hälyttävän vahtikoiran.


title: Vanhasaksanpaimenkoira

text: Rotu on pitkäkarvainen, hieman tanakka ja jonkin verran korkeuttaan pidempi. Voimakas pää on erittäin pitkän karvan peittämä: se muodostaa kuonoon ”viikset” eikä korvia juuri erota. Korvat voivat olla joko riippuvat, puolipystyt tai pystyt. Pitkä, runsaskarvainen häntä kaartuu sapelimaisesti. Takkuisen karhea, hieman aaltoileva, säänkestävä karvapeite nyöriytyy samaan tapaan kuin bergamascon, pulin ja komondorin karva. Väritys voi olla lähes mikä tahansa, esimerkiksi pinto (laikukas), valkoinen ja roan (siniharmaa mustin laikuin). Säkäkorkeus on 45–60 senttimetriä ja paino 17–25 kiloa. Se toimii yhä ensisijaisesti alkuperäisessä tehtävässään, mutta lammasfarmien vähentyessä moni kasvattaja myy rodun pelastumisen toivossa koiria myös perhekoiriksi. Kotioloissakin se kuitenkin vaatii paimentamisen korvaavaa aktiivista toimintaa, kuten agility, palveluskoiralajit ja muut vastaavat harrastukset. Vanhojen ja uhanalaisten kotieläinrotujen suojelujärjestö on listannut sen punaiselle listalle kategoriaan II eli erittäin uhanalainen.


title: Vanhasaksanpaimenkoira

text: Schwarzer on saanut nimensä mustasta karvapeitteestään. Vanhojen ja uhanalaisten kotieläinrotujen suojelujärjestö on listannut sen punaiselle listalle kategoriaan III eli uhanalainen. Muunnoksesta on kaksi erillistä variaatiota, itäinen "ostdeutscher schwarzer" (musta itäsaksanpaimenkoira) ja eteläinen "süddeutscher schwarzer" (musta eteläsaksanpaimenkoira). Toisinaan jalostukseen käytetään myös fuchsia ja gelbbackea. Jotkin linjoista ovat säilyneet kuitenkin vielä tänäkin päivänä puhtaina risteytymättä muiden muunnosten kanssa, mikä pätee erityisesti homogeenisempään itäsaksalaiseen muunnokseen.


title: Vanhasaksanpaimenkoira

text: Itäsaksalaista esiintyy yleensä Pohjois- ja Keski-Saksassa, erityisesti entisen Itä-Saksan alueella. Se muistuttaa hieman pienikokoista belgianpaimenkoira groenendaelia, vaikka onkin yleensä tätä hieman vankkarakenteisempi. Se on useimmiten pitkäkarvainen ja noin 45–55 senttimetriä korkea. Se on jalostettu karjan paimentamiseen, minkä vuoksi siitä on kehittynyt tiivisrakenteinen, ei liian raskasrakenteinen koira, joka on luonteeltaan eloisa, vastaanottavainen ja innokas työskentelijä.


title: Vanhasaksanpaimenkoira

text: Eteläsaksalainen on näistä kahdesta ulkonäöltään epäyhtenäisempi ja kookkaampi, ja kaikkien muunnosten joukossa yksi vankkarakenteisimmista. Se muistuttaakin paitsi 55–70 sentin säkäkorkeudeltaan, myös rakenteeltaan ja ulkomuodoltaan toisinaan enemmän kuvaszia ja muita kevyemmästä päästä olevia laumanvartijoita. Se on yleensä pitkä- tai kiharakarvainen ja sen korvat voivat olla joko riippuvat, puolipystyt tai pystyt. Laumanvartijan tavoin se myös toimii työssään mieluiten itsenäisesti ja ratkaisee ongelmatilanteet vaistoonsa ja synnynnäiseen terävyyteensä luottaen. Etelä-Saksan, Württembergin ja Frankenin vaeltavat paimenet arvostivat sitä suuresti sen ajan klassisena paimenkoirana.